title: Komisijas Direktīva 2010/8/ES ( 2010. gada 9. februāris), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu varfarīnnātriju (Dokuments attiecas uz EEZ)

text:
               10.2.2010

               LV

               Eiropas Savienības Oficiālais Vēstnesis

               L 37/37

         KOMISIJAS DIREKTĪVA 2010/8/ES
   (2010. gada 9. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu varfarīnnātriju
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Varfarīnnātrijs ir minētajā sarakstā.

               (2)

               Saskaņā ar Regulu (EK) Nr. 1451/2007 varfarīnnātrijs novērtēts atbilstoši Direktīvas 98/8/EK 11. panta 2. punktam izmantošanai rodenticīdos, kas ir Direktīvas 98/8/EK V pielikumā definētais 14. produktu veids.

               (3)

               Par ziņotāju dalībvalsti tika izraudzīta Īrija, kura saskaņā ar Regulas (EK) Nr. 1451/2007 14. panta 4. un 6. punktu 2005. gada 3. oktobrī Komisijai iesniedza ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā gūtos secinājumus 2009. gada 17. septembrī iekļāva novērtējuma ziņojumā.

               (5)

               No veikto pārbaužu rezultātiem izriet, ka biocīdie produkti, kurus izmanto par rodenticīdiem un kuri satur varfarīnnātriju, nevarētu radīt risku cilvēkiem, izņemot nejaušus negadījumus ar bērniem. Ir konstatēts risks attiecībā uz nemērķa dzīvniekiem. Tomēr patlaban varfarīnnātriju uzskata par būtisku ar sabiedrības veselību un higiēnu saistītu apsvērumu dēļ. Tāpēc ir lietderīgi iekļaut varfarīnnātriju I pielikumā, lai nodrošinātu, ka biocīdiem produktiem, kurus izmanto par rodenticīdiem un kuri satur varfarīnnātriju, visās dalībvalstīs atļaujas var piešķirt, grozīt vai anulēt saskaņā ar Direktīvas 98/8/EK 16. panta 3. punktu.

               (6)

               Ņemot vērā novērtējuma ziņojumā konstatēto, ir lietderīgi noteikt, ka, piešķirot produktu atļaujas, jāparedz īpaši riska mazināšanas pasākumi produktiem, kuri satur varfarīnnātriju un kurus lieto par rodenticīdiem. Šādiem pasākumiem jābūt vērstiem uz primārās un sekundārās iedarbības riska mazināšanu attiecībā uz cilvēkiem un nemērķa dzīvniekiem. Tālab jānosaka noteikti ierobežojumi, piemēram, maksimālā koncentrācija, tādu galīgai lietošanai nesagatavotu produktu tirdzniecības aizliegums, kas satur šo aktīvo vielu, un aizliegums lietot aversīvas vielas attiecībā uz visiem varfarīnnātriju saturošiem rodenticīdiem, bet citi nosacījumi jāparedz dalībvalstīm katrā konkrētajā gadījumā atsevišķi.

               (7)

               Ņemot vērā konstatētos riskus, varfarīnnātrijs jāiekļauj I pielikumā tikai uz pieciem gadiem un jāveic salīdzinošais riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu pirms tā atkārtotas iekļaušanas I pielikumā.

               (8)

               Ir svarīgi šīs direktīvas noteikumus piemērot vienlaikus visās dalībvalstīs, lai nodrošinātu vienādu attieksmi pret tirgū esošajiem biocīdajiem produktiem, kuri kā aktīvo vielu satur varfarīnnātriju, un kopumā veicinātu biocīdo produktu tirgus sekmīgu darbību.

               (9)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstīs varētu stāties spēkā normatīvie un administratīvie akti, kas vajadzīgi, lai izpildītu šīs direktīvas prasības.

               (10)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (11)

               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai, jo īpaši lai piešķirtu, grozītu vai anulētu atļaujas varfarīnnātriju saturošiem 14. produktu veida biocīdiem ar nolūku nodrošināt to atbilstību Direktīvai 98/8/EK.

               (12)

               Tādēļ atbilstīgi jāgroza Direktīva 98/8/EK.

               (13)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2011. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis piemēro minētos tiesību aktus no 2012. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 9. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Par varfarīnnātriju Direktīvas 98/8/EK I pielikumā iekļauj šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “33

                     Varfarīnnātrijs

                     Nātrija 2-okso-3-(3-okso-1-fenilbutil)hromēn-4-olāts
                     EK Nr.: 204-929-4
                     CAS Nr.: 129-06-6

                     910 g/kg

                     2012. gada 1. februāris

                     2014. gada 31. janvāris

                     2017. gada 31. janvāris

                     14

                     Pirms aktīvās vielas atkārtotas iekļaušanas I pielikumā jāveic salīdzinošs riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu.
                     Dalībvalstis nodrošina, ka atļaujas piešķir ar šādiem nosacījumiem:

                                 1)

                                 aktīvās vielas nominālā koncentrācija produktos nedrīkst pārsniegt 790 mg/kg, un drīkst atļaut tikai lietošanai gatavus produktus;

                                 2)

                                 produkta sastāvā jābūt aversīvai vielai un attiecīgā gadījumā krāsvielai;

                                 3)

                                 primāro un sekundāro kaitīgo iedarbību uz cilvēkiem, nemērķa dzīvniekiem un vidi pēc iespējas mazina, ņemot vērā un izmantojot visus piemērotos un pieejamos riska mazināšanas pasākumus. Citu starpā tiem pieskaitāms lietošanas ierobežojums tikai profesionāliem lietojumiem, iepakojuma maksimālā lieluma ierobežojums un noteikums, ka jāizmanto tikai pret piekļūšanu drošas slēgtas ēsmas kastes.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 95/9/EK (1995. gada 7. aprīlis), ar kuru groza Direktīvu 94/39/EK, ar ko izveido to barības lietojumu sarakstu, kuri paredzēti īpašiem barošanas mērķiem (Teksts attiecas uz EEZ)

text:
Svarīgs juridisks paziņojums

|

31995L0009

Oficiālais Vēstnesis L 091 , 22/04/1995 Lpp. 0035 - 0038

		Komisijas Direktīva 95/9/EK(1995. gada 7. aprīlis),ar kuru groza Direktīvu 94/39/EK, ar ko izveido to barības lietojumu sarakstu, kuri paredzēti īpašiem barošanas mērķiem(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1993. gada 13. septembra Direktīvu 93/74/EEK par barību, kas paredzēta īpašiem barošanas mērķiem [1], un jo īpaši tās 6. panta c) apakšpunktu,tā kā Direktīvas 93/74/EEK 6. panta c) apakšpunkts paredz, ka pasākumus, ko pieņem saskaņā ar 6. panta a) apakšpunktu, var pielāgot, ņemot vērā zinātnes un tehnikas attīstību; tā kā minētie pasākumi ir pieņemti ar Komisijas Direktīvu 94/39/EK [2];tā kā dažus barošanas mērķus sākotnēji nevar iekļaut to barības lietojumu sarakstā, kuri paredzēti īpašiem barošanas mērķiem, sakarā ar to, ka nav Kopienas metožu dzīvnieku barības enerģētiskās vērtības aprēķināšanai;tā kā tagad Kopienas līmenī ir pieņemta metode minētās enerģētiskās vērtības aprēķināšanai, un tādēļ minētos barošanas mērķus var iekļaut sarakstā;tā kā, pamatojoties uz pieejamiem datiem, būtu jāpielāgo un jāpapildina īpašas barošanas mērķu saraksts, kas pieņemts attiecībā uz zirgu dzimtas dzīvniekiem;tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDirektīvas 94/39/EK pielikums ir grozīts saskaņā ar šīs direktīvas pielikumu.2. pants1. Vēlākais līdz 1995. gada 30. jūnijam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem minētos noteikumus, tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis pieņem procedūru, saskaņā ar kuru izdarīt šādas atsauces.2. Dalībvalstis dara Komisijai zināmus attiecīgās valsts tiesību aktu pamatnoteikumus, ko tās pieņēmušas jomā, uz kuru attiecas šī direktīva.3. pantsŠī direktīva stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1995. gada 7. aprīlīKomisijas vārdā —Komisijas loceklisFranz Fischler[1] OV L 237, 22.9.1993., 23. lpp.[2] OV L 207, 10.8.1994., 20. lpp.--------------------------------------------------PIELIKUMS1. Pielikuma B daļā pēc barošanas mērķa"Vara samazināšana aknās"suņiem un kaķiem iekļauj šādus barošanas mērķus:"Īpaši barošanas mērķi | Galvenās barības īpašības | Dzīvnieku suga vai kategorija | Marķējuma deklarācijas | Ieteicamais lietošanas ilgums | Citi noteikumi |1 | 2 | 3 | 4 | 5 | 6 |Pārmērīgā ķermeņa svara samazināšana | — Zems enerģijas īpatsvars | Suņi un kaķi | —Enerģētiskā vērtība (aprēķināta saskaņā ar EK metodi) | Kamēr sasniedz mērķa ķermeņa svaru | Lietošanas instrukcijās jāiesaka piemērotā dienas deva |Barības atjaunošana, atveseļošanās | —Augsts enerģijas īpatsvars, svarīgāko barības vielu un viegli sagremojamo sastāvdaļu augstas koncentrācijas | Suņi un kaķi | —Viegli sagremojamas sastāvdaļas, vajadzības gadījumā, ieskaitot to apstrādi—Enerģētiskā vērtība (aprēķināta saskaņā ar EK metodi)—n-3 un n-6 taukskābju saturs (ja ir pievienotas) | Kamēr sasniedz atjaunošanu | Barībai, ko īpaši piedāvā pasniegšanai pa cauruļvadu, uz iepakojuma, tvertnes vai etiķetē norāda: "Pārvaldīšana veterinārā uzraudzībā" |2. Pielikuma B daļā tekstu par īpašo barošanas mērķi zirgu dzimtas dzīvniekiem aizstāj ar šādu tekstu:"Īpašs barošanas mērķis | Galvenās barības īpašības | Dzīvnieku suga vai kategorija | Marķējuma deklarācijas | Ieteicamais lietošanas ilgums | Citi noteikumi |1 | 2 | 3 | 4 | 5 | 6 |Kompensācija tievās zarnas funkciju hroniskai nepietiekamībai | —Priekškuņģī viegli sagremojami ogļhidrāti, olbaltumvielas un tauki | Zirgu dzimtas dzīvnieki | —Viegli sagremojamu ogļhidrātu, olbaltumvielu un tauku avots (-i), ieskaitot to apstrādi, ja vajadzīgs | Sākumā līdz sešiem mēnešiem | Būtu jāparedz ieteikums par situācijām, kurās barības lietošana ir piemērota, un par barošanas veidiem, ieskaitot daudzas mazas barošanas reizes dienā Uz iepakojuma, tvertnes vai etiķetē norāda: "Pirms lietošanas vai lietošanas perioda pagarināšanas ieteicama konsultācija ar veterinārārstu" |Kompensācija hroniskiem gremošanas traucējumiem resnajā zarnā | —Viegli sagremojamas šķiedras | Zirgu dzimtas dzīvnieki | — Šķiedru avots(-i) —n-3 taukskābju saturs (ja ir pievienotas) | Sākumā līdz sešiem mēnešiem | Būtu jāparedz ieteikums par situācijām, kurās barības lietošana ir piemērota, un par barības izbarošanas veidiem Uz iepakojuma, tvertnes vai etiķetē norāda: "Pirms lietošanas vai lietošanas perioda pagarināšanas ieteicama konsultācija ar veterinārārstu" |Stresa seku samazināšana | —Viegli sagremojamas sastāvdaļas | Zirgu dzimtas dzīvnieki | — Magnijs —Viegli sagremojamas sastāvdaļas, ieskaitot to apstrādi, ja vajadzīgs—n-3 taukskābju saturs (ja ir pievienotas) | Divas līdz četras nedēļas | Būtu jāparedz ieteikums par konkrētām situācijām, kurās barības lietošana ir piemērota |Elektrolītu zaudējumu kompensācija stipras svīšanas gadījumā | Galvenokārt elektrolīti un viegli uzsūcami ogļhidrāti | Zirgu dzimtas dzīvnieki | — Kalcijs — Nātrijs — Magnijs — Kālijs — Hlorīdi — Glikoze | Viena līdz trīs dienas | Būtu jāparedz ieteikums par situācijām, kurās barības lietošana ir piemērota Ja barība veido ievērojamu daļu no dienas devas, būtu jāparedz ieteikums, lai novērstu risku, ka barošanā notiek pēkšņas izmaiņas Lietošanas pamācībā jānorāda: "Vienmēr jābūt pieejamam ūdenim" |Barības atjaunošana, atveseļošanās | —Svarīgāko barības vielu un viegli sagremojamo sastāvdaļu augsta koncentrācija | Zirgu dzimtas dzīvnieki | —Viegli sagremojamas sastāvdaļas, ieskaitot to apstrādi, ja vajadzīgs—n-3 un n-6 taukskābju saturs (ja ir pievienotas) | Kamēr sasniedz atjaunošanu | Jāparedz ieteikums par situācijām, kurās barības lietošana ir piemērota Barībai, ko īpaši piedāvā pasniegšanai pa cauruļvadiem, uz iepakojuma, tvertnes vai etiķetē norāda: "Pārvaldīšana veterinārā uzraudzībā" |Aknu funkciju uzturēšana hroniskas aknu mazspējas gadījumā | —Zems olbaltumvielu līmenis, bet augstas kvalitātes un viegli sagremojami ogļhidrāti | Zirgu dzimtas dzīvnieki | —Olbaltumvielu un šķiedru avoti—Viegli sagremojami ogļhidrāti, ieskaitot to apstrādi, ja vajadzīgs— Metionīns — Holīns —n-3 taukskābju saturs (ja ir pievienotas) | Sākumā līdz sešiem mēnešiem | Būtu jāparedz ieteikums par barības izbarošanas veidiem, ieskaitot daudzas mazas barošanas reizes dienā Uz iepakojuma, tvertnes vai etiķetē norāda: "Pirms lietošanas vai lietošanas perioda pagarināšanas ieteicama konsultācija ar veterinārārstu" |Nieru funkciju uzturēšana hroniskas nieru mazspējas gadījumā | —Zems olbaltumvielu līmenis, bet augstas kvalitātes, un zems fosfora līmenis | Zirgu dzimtas dzīvnieki | — Olbaltumvielu avots(-i) — Kalcijs — Fosfors — Kālijs — Magnijs — Nātrijs | Sākumā līdz sešiem mēnešiem | Uz iepakojuma, tvertnes vai etiķetē norāda: "Pirms lietošanas vai lietošanas perioda pagarināšanas ieteicama konsultācija ar veterinārārstu" Lietošanas pamācībā jānorāda: "Vienmēr jābūt pieejamam ūdenim" |--------------------------------------------------


title: Padomes Direktīva 95/22/EK (1995. gada 22. jūnijs), ar kuru groza Direktīvu 91/67/EEK, kas attiecas uz dzīvnieku veselības nosacījumiem, kuri reglamentē akvakultūras dzīvnieku un produktu laišanu tirgū

text:
Svarīgs juridisks paziņojums

|

31995L0022

Oficiālais Vēstnesis L 243 , 11/10/1995 Lpp. 0001 - 0006

		Padomes Direktīva 95/22/EK(1995. gada 22. jūnijs),ar kuru groza Direktīvu 91/67/EEK, kas attiecas uz dzīvnieku veselības nosacījumiem, kuri reglamentē akvakultūras dzīvnieku un produktu laišanu tirgūEIROPAS SAVIENĪBAS PADOME,ņemot vērā Eiropas Kopienas dibināšanas līgumu,ņemot vērā Padomes 1991. gada 28. janvāra Direktīvu 91/67/EEK, kas attiecas uz dzīvnieku veselības nosacījumiem, kuri reglamentē akvakultūras dzīvnieku un produktu laišanu tirgū [1], un jo īpaši tās 25. panta 2. punktu,ņemot vērā Komisijas priekšlikumu,tā kā pienācīgi jāņem vērā daži zinātnes un tehnikas sasniegumi attiecībā uz zonu apstiprināšanu saistībā ar infekciozo hematopoētisko nekrozi (IHN) un vīrusu hemorāģisko septicēmiju (VHS);tā kā tādēļ jāpielāgo kritēriji apstiprinātas zonas statusa piešķiršanai minētajām zonām;tā kā, ņemot vērā pieredzi, jāpielāgo arī administratīvās procedūras apstiprinātas zonas statusa piešķiršanai zonām vai zonu daļām, kā arī šo zonu vai zonu daļu apstiprinājuma apturēšanai, atjaunošanai un atsaukšanai;tā kā saimniecības, lai gan tās atrodas attiecībā uz IHN un VHS neapstiprinātā zonā, saskaņā ar Direktīvas 91/67/EEK C pielikuma I iedaļas A apakšiedaļā noteiktajām prasībām var iegūt attiecībā uz minētajām slimībām apstiprinātas saimniecības statusu;tā kā, lai nodrošinātu labāku aizsardzību pret IHN un VHS ievešanu, ir precīzāk jānosaka kritēriji, kas jāpiemēro apstiprinātas saimniecības statusa piešķiršanai zivjaudzētavām;tā kā šajos kritērijos jāiekļauj sīkas ziņas par ūdens piegādi saimniecībām, par tādas pārbaudes līmeni, ko veic pirms saimniecības apstiprināšanas, un par aizsardzības pasākumiem pret iespējamu slimības ievešanu,IR PIEŅĒMUSI ŠO DIREKTĪVU.1. pantsAr šo Direktīvu 91/67/EEK groza šādi:A. Direktīvas B pielikumā:a) I iedaļas B apakšiedaļas 2. punktu aizstāj ar šādu:"2) Visas saimniecības kontinentālajā zonā atrodas valsts dienestu uzraudzībā. Četrus gadus jāveic divas veterinārās ekspertīzes gadā.Veterinārās ekspertīzes jāveic tajā gada laikā, kad ūdens temperatūra ir labvēlīga šo slimību attīstībai. Veterinārajai ekspertīzei jāiekļauj vismaz:- to zivju pārbaude, kam ir novirzes,- paraugu ņemšana atbilstoši programmai, kas izveidota saskaņā ar 15. pantā paredzēto procedūru, kurus cik vien iespējams ātri jānosūta apstiprinātajai laboratorijai, lai veiktu pārbaudes uz attiecīgajiem slimības izraisītājiem.Tomēr zonas, kuru agrākajā uzskaitē nav reģistrētas A pielikuma II saraksta 1. ailē minētās slimības, var iegūt apstiprinātas zonas statusu, ja:a) to ģeogrāfiskais stāvoklis neļauj viegli iekļūt slimībām;b) tajā vismaz desmit gadus darbojas oficiāla slimību kontroles sistēma un šajā laikā:- ir regulāri uzraudzītas visas saimniecības,- ir darbojusies slimību izziņošanas sistēma,- nav paziņots neviens saslimšanas gadījums,- saskaņā ar spēkā esošajiem noteikumiem šajā zonā var iekļūt tikai zivis, olas vai gametas no neinficētām zonām vai saimniecībām, kurās tiek veiktas oficiālas pārbaudes un kuras sniedz līdzvērtīgas veselības garantijas.Pirmajā daļā minēto 10 gadu periodu pieprasījuma iesniedzējas dalībvalsts dienesta veiktās pārbaudes rezultātā var samazināt līdz pieciem gadiem, ar noteikumu, ka papildus pirmajā daļā minētajām prasībām iepriekšminētajā visu saimniecību regulārā uzraudzībā ir iekļautas vismaz divas veterinārās ekspertīzes gadā, kurās ir iekļauta vismaz:- to zivju pārbaude, kam ir novirzes,- paraugu ņemšana vismaz no 30 zivīm katras vizītes laikā.Dalībvalstīm, kas vēlas izmantot savā labā noteikumus, kas saistīti ar agrāko uzskaiti, vēlākais līdz 1996. gada 31. decembrim jāiesniedz savi pieprasījumi.";b) I iedaļas B apakšiedaļai pievieno šādu punktu:"5) Ja dalībvalsts ir pieprasījusi apstiprinājumu ūdens sateces baseinam vai ūdens sateces baseina daļai, kam izcelsme ir kaimiņu dalībvalstī vai kas ir kopīga divām dalībvalstīm, piemēro šādus noteikumus:- abām attiecīgajām dalībvalstīm vienlaikus jāiesniedz pieprasījums par apstiprinājuma piešķiršanu saskaņā ar 5. vai 10. pantā noteiktajām procedūrām,- Komisija saskaņā ar 26. pantā noteikto procedūru pēc pieprasījumu izskatīšanas un pārbaudes, kā arī pēc veselības stāvokļa izvērtēšanas vajadzības gadījumā paredz visus citus noteikumus, kas vajadzīgi tāda apstiprinājuma piešķiršanai.Dalībvalstis saskaņā ar Direktīvu 89/608/EEK [2] cita citai piedāvā savstarpēju palīdzību šīs direktīvas un jo īpaši šā panta piemērošanai;";c) I iedaļas D apakšiedaļas 1. punkta pēdējo teikumu aizstāj ar šādu:"Valsts dienests nekavējoties aptur šīs zonas vai zonas daļas apstiprinājumu, ar noteikumu, ka tās zonas daļa, kurai saglabājas apstiprinātas zonas statuss, joprojām atbilst A apakšiedaļas definīcijai.";d) I iedaļas D apakšiedaļas 5. punktu aizstāj ar šādu:"5) Ja rezultāti ir pozitīvi, valsts dienests atsauc 1. punktā minētās zonas, zonas daļas apstiprinājumu.";e) I iedaļas D apakšiedaļas 6. punkta ievadteikumu aizstāj ar šādu:"6) Šā panta 1. punktā minētās zonas vai zonas daļas apstiprinājuma atjaunošanai piemēro šādas prasības:";f) I iedaļas D apakšiedaļas 7. punktu aizstāj ar šādu:"7) Centrālā kompetentā iestāde informē Komisiju un citas dalībvalstis par 1. punktā minēto zonu vai zonu daļu apstiprinājuma apturēšanu, atjaunošanu vai atcelšanu.";g) II iedaļas A apakšiedaļu aizstāj ar šādu:"A. Piekrastes zona ir daļa no krasta vai jūras ūdens, vai estuāra ar precīzu ģeogrāfisko norobežojumu, kurā ir viendabīga hidroloģiskā sistēma vai virkne šādu sistēmu. Vajadzības gadījumā var uzskatīt, ka piekrastes zona ir daļa no krasta vai jūras ūdens, vai estuāra, kas atrodas starp divu ūdensteču ieejām, vai daļa no krasta vai jūras ūdens, vai estuāra, kurā ir viena vai vairākas saimniecības, ar noteikumu, ka abos saimniecības vai saimniecību krastos ir paredzēta buferzona, kuras apjomu nosaka Komisija, katru gadījumu izskatot atsevišķi saskaņā ar 26. pantā paredzēto procedūru.";h) II iedaļas D apakšiedaļu aizstāj ar šādu:"D. Apstiprinājuma apturēšana, atjaunošana un atsaukšanaNoteikumi ir identiski pielikuma I iedaļas D apakšiedaļā izklāstītajiem noteikumiem; tomēr, ja zonu veido virkne hidroloģisku sistēmu, apstiprinājuma apturēšana, atjaunošana un atsaukšana var attiekties uz sistēmu virknes daļu, kurai ir precīzs ģeogrāfisks norobežojums un kuru veido viendabīga hidroloģiskā sistēma, ar noteikumu, ka tā daļa, kam saglabājas apstiprinātas zonas statuss, joprojām atbilst definīcijai A apakšiedaļā.";i) III iedaļas D apakšiedaļas 1. punktā pēdējo teikumu aizstāj ar šādu:"Valsts dienests tūlīt aptur zonas vai, ja šo zonu veido virkne hidroloģisku sistēmu, tās daļas apstiprinājumu, ja šai daļai ir precīzs ģeogrāfiskais norobežojums un to veido viendabīga hidroloģiskā sistēma, ar noteikumu, ka tā daļa, kurai saglabājas apstiprinātas zonas statuss, joprojām atbilst definīcijai A apakšiedaļā.";j) III iedaļas D apakšiedaļas 5. punktu aizstāj ar šādu:"5) Ja rezultāti ir pozitīvi, valsts dienests atsauc 1. punktā minētās zonas vai zonas daļas apstiprinājumu.";k) III iedaļas D apakšiedaļas 6. punktā ievadteikumu aizstāj ar šādu:"6) Zonas vai zonas daļas apstiprinājuma atjaunošanai, kā minēts 1. punktā, piemēro šādas prasības:";l) III iedaļas D apakšiedaļas 7. punktu aizstāj ar šādu:"7) Centrālā kompetentā iestāde informē Komisiju un citas dalībvalstis par 1. punktā minēto zonu vai zonu daļu apstiprinājuma apturēšanu, atjaunošanu vai atsaukšanu.";B. Direktīvas C pielikumā:a) I iedaļas A apakšiedaļu aizstāj ar šādu:"A. Apstiprinājuma piešķiršanaLai saimniecību varētu apstiprināt, tai jāatbilst šādām prasībām:1) ūdens jāpiegādā no akas, urbuma vai avota. Ja šāda ūdensapgādes sistēma atrodas tālumā no saimniecības, ūdens jāpiegādā tieši uz saimniecību pa cauruli vai — ar valsts dienesta atļauju — pa atvērtu kanālu vai dabīgu cauruļvadu, ar noteikumu, ka tas fermai nav infekcijas avots un nepieļauj savvaļas zivju iekļūšanu. Ūdens kanālam jābūt saimniecības kontrolē vai, ja tas nav iespējams, valsts dienesta kontrolē;2) lejtecē jābūt izvietotam dabīgam vai mākslīgam aizsprostam, kas novērš zivju iekļūšanu minētajā saimniecībā;3) vajadzības gadījumā tai jābūt aizsargātai pret ūdens applūdināšanu un ūdens iesūkšanos;4) tai mutatis mutandis jāatbilst prasībām, kas izklāstītas B pielikuma I iedaļas B apakšiedaļā. Turklāt, ja apstiprinājums tiek pieprasīts, pamatojoties uz agrāko uzskaiti un oficiālu kontroles sistēmu 10 gadu periodam, saimniecībai jāatbilst šādām papildu prasībām:- tajā vismaz vienreiz gadā jāveic klīniska pārbaude un jāņem paraugi, lai apstiprinātā laboratorijā tos pārbaudītu uz attiecīgajiem slimību izraisītājiem;5) valsts dienests tai var uzdot veikt papildu pasākumus, ja tos uzskata par vajadzīgiem, lai novērstu slimību ievešanu. Tādi pasākumi var būt buferzonas izveide ap saimniecību, kurā tiek veikta uzraudzības programma, un aizsardzības izveide pret iespējamo patogēna nesēju vai [slimības] pārnēsātāju iekļūšanu;6) tomēr:a) jauna saimniecība, kas atbilst 1., 2., 3. un 5. punktā minētajām prasībām, bet kas sāk darbības ar zivīm, olām vai gametām no apstiprinātas zonas, vai apstiprināta saimniecība, kura atrodas neapstiprinātā zonā, var saņemt apstiprinājumu bez apstiprinājuma piešķiršanai vajadzīgās paraugu ņemšanas;b) saimniecība, kas atbilst 1., 2., 3. un 5. pantā minētajām prasībām un kas pēc pārtraukuma atkārtoti sāk darbības ar zivīm, olām vai gametām no apstiprinātas zonas, vai apstiprināta saimniecība, kura atrodas neapstiprinātā zonā, var iegūt apstiprinājumu bez apstiprinājuma piešķiršanai vajadzīgās paraugu ņemšanas, ar noteikumu, ka:- valsts dienestam ir zināmas saimniecību skārušās slimības tās darbības pēdējos četros gados; tomēr, ja attiecīgā saimniecība ir darbojusies mazāk par četriem gadiem, vērā ņem tās darbības faktisko laika posmu,- saimniecībai nav piemēroti nekādi veterinārsanitārie pasākumi saistībā ar A pielikuma II sarakstā minētajām slimībām un tajā iepriekš nav bijuši tādu slimību gadījumi,- pirms zivju, olu vai gametu ievešanas saimniecība ir iztīrīta un dezinficēta, un pēc tam valsts dienesta uzraudzībā vismaz 15 dienas tajā ir noteikts sanitārais pārtraukums.";b) II iedaļas A apakšiedaļas 1. punktu aizstāj ar šādu:"1. Tajā ūdens jāpiegādā ar tādas sistēmas palīdzību, kurā ir iekārtas A pielikuma II saraksta 1. ailē minēto slimību ierosinātāju iznīcināšanai; kritērijus, kas vajadzīgi šo noteikumu un jo īpaši ar šīs sistēmas pareizu darbību saistīto noteikumu vienādai piemērošanai, nosaka saskaņā ar 26. pantā paredzēto procedūru;";c) II iedaļas A apakšiedaļai pievieno šādu punktu:"3. Tomēr:a) jauna saimniecība, kas atbilst 1. un 2. punktā minētajām prasībām, bet kas sāk darbības ar zivīm, olām vai gametām no apstiprinātas zonas, vai apstiprināta saimniecība, kura atrodas neapstiprinātā zonā, var iegūt apstiprinājumu bez apstiprinājuma piešķiršanai vajadzīgās paraugu ņemšanas;b) saimniecība, kas atbilst 1. un 2. pantā minētajām prasībām un kas pēc pārtraukuma atkārtoti sāk darbības ar zivīm, olām vai gametām no apstiprinātas zonas, vai apstiprināta saimniecība, kura atrodas neapstiprinātā zonā, var iegūt apstiprinājumu bez apstiprinājuma piešķiršanai vajadzīgās paraugu ņemšanas, ar noteikumu, ka:- valsts dienestam ir zināmas saimniecību skārušās slimības tās darbības pēdējos četros gados; tomēr, ja attiecīgā saimniecība ir darbojusies mazāk par četriem gadiem, vērā ņem tās darbības faktisko laika posmu,- saimniecībai nav piemēroti nekādi veterinārsanitārie pasākumi saistībā ar A pielikuma II sarakstā minētajām slimībām un tajā iepriekš nav bijuši tādu slimību gadījumi,- pirms zivju, olu vai gametu ievešanas saimniecība ir iztīrīta un dezinficēta un pēc tam valsts dienesta uzraudzībā vismaz 15 dienas tajā ir noteikts sanitārais pārtraukums.";d) III iedaļas A apakšiedaļas 1. punktu aizstāj ar šādu:"1) Tajā ūdens jāpiegādā ar tādas sistēmas palīdzību, kurā ir iekārtas A pielikuma II saraksta 1. ailē minēto slimību ierosinātāju iznīcināšanai; kritērijus, kas vajadzīgi šo noteikumu un jo īpaši ar šīs sistēmas pareizu darbību saistīto noteikumu vienādai piemērošanai, nosaka saskaņā ar 26. pantā paredzēto procedūru.";e) III iedaļas A apakšiedaļai pievieno šādu punktu:"3) Tomēr:a) jauna saimniecība, kas atbilst 1. un 2. punktā minētajām prasībām, bet kas sāk darbības ar mīkstmiešiem no apstiprinātas zonas, vai apstiprināta saimniecība, kura atrodas neapstiprinātā zonā, var iegūt apstiprinājumu bez apstiprinājuma piešķiršanai vajadzīgās paraugu ņemšanas;b) saimniecība, kas atbilst 1. un 2. punktā minētajām prasībām un kas pēc pārtraukuma sāk darbības ar mīkstmiešiem no apstiprinātas zonas, vai apstiprināta saimniecība, kura atrodas neapstiprinātā zonā, var iegūt apstiprinājumu bez apstiprinājuma piešķiršanai vajadzīgās paraugu ņemšanas, ar noteikumu, ka:- valsts dienestam ir zināmas saimniecību skārušās slimības tās darbības pēdējos divos gados,- saimniecībai nav piemēroti nekādi veterinārsanitārie pasākumi saistībā ar A pielikuma II sarakstā minētajām slimībām un tajā iepriekš nav bijuši tādu slimību gadījumi,- pirms mīkstmiešu ievešanas saimniecība ir iztīrīta un dezinficēta un pēc tam valsts dienesta uzraudzībā vismaz 15 dienas tajā ir noteikts sanitārais pārtraukums."2. pants1. Dalībvalstīs stājas spēkā normatīvie un administratīvie akti, kas vajadzīgi, lai līdz 1996. gada 1. jūlijam izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem šos tiesību aktus, tajos iekļauj atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka metodes, kā izdara šādu atsauci.2. Dalībvalstis dara zināmus Komisijai to savu tiesību aktu galvenos noteikumus, ko tās pieņem jomā, kuru reglamentē šī direktīva.3. pantsŠī direktīva stājas spēkā 20. dienā pēc publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1995. gada 22. jūnijāPadomes vārdā —priekšsēdētājsPh. Vasseur[1] OV L 46, 19.2.1991., 1. lpp. Direktīvā jaunākie grozījumi izdarīti ar Direktīvu 93/54/EEK (OV L 175, 19.7.1993., 34. lpp.).[2] OV L 351, 2.12.1989., 34. lpp.--------------------------------------------------


title: Komisijas Direktīva 2010/5/ES ( 2010. gada 8. februāris), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu akroleīnu (Dokuments attiecas uz EEZ)

text:
               9.2.2010

               LV

               Eiropas Savienības Oficiālais Vēstnesis

               L 36/24

         KOMISIJAS DIREKTĪVA 2010/5/ES
   (2010. gada 8. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu akroleīnu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 11. panta 4. punktu,
   tā kā:

               (1)

               Apvienotā Karaliste 2006. gada 18. augustā saņēma pieteikumu no Baker Petrolite atbilstīgi Direktīvas 98/8/EK 11. panta 1. punktam saistībā ar aktīvās vielas akroleīna iekļaušanu minētās direktīvas I pielikumā izmantošanai slimicīdos, kas ir Direktīvas 98/8/EK V pielikumā definētais 12. produktu veids. Akroleīns Direktīvas 98/8/EK 34. panta 1. punktā minētajā dienā nebija laists tirgū kā biocīda produkta aktīvā viela.

               (2)

               Pēc novērtējuma veikšanas Apvienotā Karaliste 2009. gada 16. martā Komisijai iesniedza ziņojumu un attiecīgu ieteikumu.

               (3)

               Dalībvalstis un Komisija ir izskatījušas ziņojumu Biocīdo produktu pastāvīgajā komitejā un izskatīšanas gaitā gūtos secinājumus 2009. gada 17. septembrī iekļāva novērtējuma ziņojumā.

               (4)

               No veikto pārbaužu rezultātiem izriet, ka biocīdie produkti, kurus izmanto par slimicīdiem un kuri satur akroleīnu, varētu atbilst Direktīvas 98/8/EK 5. pantā noteiktajām prasībām. Tāpēc ir lietderīgi iekļaut akroleīnu I pielikumā.

               (5)

               Eiropas Savienības mērogā nav novērtēti visi iespējamie lietojumi. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz vides segmentiem un populācijām, kuri nebija pārstāvēti riska novērtējumā Eiropas Savienības mērogā, un atļauju piešķiršanas procesā nodrošināt to, ka tiek veikti atbilstīgi pasākumi vai paredzēti īpaši nosacījumi, lai identificētos riskus samazinātu līdz pieļaujamam līmenim.

               (6)

               Ņemot vērā novērtēšanas ziņojumā konstatēto, ir lietderīgi noteikt, ka produktu atļauju piešķiršanas procesā jāparedz riska mazināšanas pasākumi attiecībā uz tiem produktiem, kuri satur akroleīnu un kurus lieto par slimicīdiem.

               (7)

               Jo īpaši lietderīgi ir noteikt, ka produkti, kas ir paredzēti rūpnieciskiem vai profesionāliem lietojumiem, tiktu lietoti, izmantojot atbilstošus individuālās aizsardzības līdzekļus, un ka tiek paredzētas drošas darba metodes, piemēram, gaisa monitorings un drošības zonu izveide, ja vien nav iespējams uzskatāmi parādīt, ka risku rūpnieciskiem vai profesionāliem lietotājiem līdz pieļaujamam līmenim var samazināt ar citiem līdzekļiem.

               (8)

               Jāveic atbilstoši pasākumi, lai ierobežotu risku attiecībā uz jūras vidi, jo novērtēšanas gaitā attiecībā uz to ir konstatēti nepieņemami riski. Šajā sakarā, atļaujot izmantot biocīdo produktu, kompetentajām iestādēm ir jāparedz vairāki nosacījumi, piemēram, veikt notekūdeņu monitoringu un vajadzības gadījumā to attīrīšanu pirms novadīšanas, ja vien ir iespējams uzskatāmi parādīt, ka risku videi var samazināt citā veidā.

               (9)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstīs varētu stāties spēkā normatīvie un administratīvie akti, kas vajadzīgi, lai izpildītu šīs direktīvas prasības.

               (10)

               Tādēļ atbilstīgi jāgroza Direktīva 98/8/EK.

               (11)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2010. gada 31. augustam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis nosūta Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 8. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      PIELIKUMS
      Par akroleīnu Direktīvas 98/8/EK I pielikumā iekļauj šādu ierakstu:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “30

                     Akroleīns

                     Akrilaldehīds
                     EK Nr.: 203-453-4

                        CAS Nr.: 107-02-8

                     913 g/kg

                     2010. gada 1. septembris

                     Nav

                     2020. gada 31. augusts

                     12

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – novērtē, kuras populācijas produkts varētu ietekmēt, un novērtē lietošanas vai iedarbības scenārijus, kas nav pārstāvēti riska novērtējumā Eiropas Savienības mērogā.
                     Dalībvalstis nodrošina, ka atļaujas piešķir ar šādiem nosacījumiem:

                                 1.

                                 Akroleīnu saturošiem notekūdeņiem veic monitoringu pirms to novadīšanas, ja vien nav iespējams uzskatāmi parādīt, ka risku videi var samazināt citā veidā. Vajadzības gadījumā, ņemot vērā riskus attiecībā uz jūras vidi, notekūdeņus uzglabā piemērotās tvertnēs vai pirms novadīšanas tos pienācīgi attīra.

                                 2.

                                 Produkti, kas atļauti rūpnieciskiem un/vai profesionāliem lietojumiem, jālieto, izmantojot atbilstošus individuālās aizsardzības līdzekļus, un jāparedz drošas darba metodes, ja pieteikumā produkta atļaujas saņemšanai nav datu, kas liecina, ka risku rūpnieciskiem un/vai profesionāliem lietotājiem līdz pieļaujamam līmenim var samazināt ar citiem līdzekļiem.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 2007/40/EK ( 2007. gada 28. jūnijs ), ar kuru groza Direktīvu 2001/32/EK, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem

text:
               29.6.2007

               LV

               Eiropas Savienības Oficiālais Vēstnesis

               L 169/49

      KOMISIJAS DIREKTĪVA 2007/40/EK
   (2007. gada 28. jūnijs),
   ar kuru groza Direktīvu 2001/32/EK, ar ko atzīst aizsargājamās zonas, kuras Kopienā pakļautas konkrētiem augu veselības apdraudējumiem
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 2. panta 1. punkta h) apakšpunkta pirmo daļu,
   ņemot vērā Čehijas, Dānijas, Francijas un Itālijas pieprasījumus,
   apspriedusies ar attiecīgajām dalībvalstīm,
   tā kā:

               (1)

               Ar Komisijas Direktīvu 2001/32/EK (2) dažas dalībvalstis vai dalībvalstu teritoriju daļas atzītas par aizsargājamām zonām attiecībā uz konkrētiem kaitīgiem organismiem.

               (2)

               Dānija tika atzīta par aizsargājamu zonu attiecībā uz Cryphonectria parasitica (Murrill)
                  Barr. Saņēmusi attiecīgos Dānijā veikto apsekojumu rezultātus, tā iesniedza informāciju, kas liecina par to, ka pastāv pietiekama fitosanitāra aizsardzība pret Cryphonectria parasitica (Murrill)
                  Barr un vairs nav nepieciešams saglabāt aizsargājamās zonas statusu attiecībā uz šo organismu, un pieprasīja atsaukt aizsargājamās zonas statusu attiecībā uz Cryphonectria parasitica (Murrill)
                  Barr. Tāpēc Dāniju vairs nav jāuzskata par aizsargājamu zonu saistībā ar minēto kaitīgo organismu.

               (3)

               No Čehijas, Francijas un Itālijas sniegtās informācijas izriet, ka Čehija, Francijas reģioni Šampaņa-Ardenna, Lotringa un Elzasa un Itālijas reģions Bazilikata jāatzīst par aizsargājamām zonām saistībā ar vīnogulāju Flavescence dorée MLO, jo šis patogēns tur ir sastopams.

               (4)

               Tāpēc atbilstīgi jāgroza Direktīva 2001/32/EK.

               (5)

               Šajā direktīvā paredzētie pasākumi ir saskaņā ar Augu veselības pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 2001/32/EK pielikumu groza šādi.

               1)

               c) iedaļas 01. punktā svītro vārdu “Dānija”.

               2)

               d) iedaļā pievieno šādu 4. punktu:

                                       “4.

                                       Vīnogulājs flavescence dorée MLO

                           Čehija (līdz 2009. gada 31. martam), Francijas reģioni Šampaņa-Ardenna, Lotringa un Elzasa (līdz 2009. gada 31. martam), Itālijas reģions Bazilikata (līdz 2009. gada 31. martam).”

         2. pants
   Dalībvalstis pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības, vēlākais līdz 2007. gada 31. oktobrim. Dalībvalstis tūlīt dara Komisijai zināmus minēto noteikumu tekstus, kā arī minēto noteikumu un šīs direktīvas atbilstības tabulu.
   Minētos noteikumus dalībvalstis piemēro no 2007. gada 1. novembra.
   Kad dalībvalstis pieņem minētos noteikumus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2007. gada 28. jūnijā

            Komisijas vārdā —

            Komisijas loceklis

         Markos KYPRIANOU

      (1)  OV L 169, 10.7.2000., 1. lpp. Direktīvā jaunākie grozījumi izdarīti ar Komisijas Direktīvu 2006/35/EK (OV L 88, 25.3.2006., 9. lpp.).

      (2)  OV L 127, 9.5.2001., 38. lpp. Direktīvā jaunākie grozījumi izdarīti ar Direktīvu 2006/36/EK (OV L 88, 25.3.2006., 13. lpp.).


title: Komisijas Direktīva 2010/10/ES ( 2010. gada 9. februāris), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu brodifakumu (Dokuments attiecas uz EEZ)

text:
               10.2.2010

               LV

               Eiropas Savienības Oficiālais Vēstnesis

               L 37/44

         KOMISIJAS DIREKTĪVA 2010/10/ES
   (2010. gada 9. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu brodifakumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Brodifakums ir minētajā sarakstā.

               (2)

               Saskaņā ar Regulu (EK) Nr. 1451/2007 brodifakums novērtēts atbilstoši Direktīvas 98/8/EK 11. panta 2. punktam izmantošanai rodenticīdos, kas ir Direktīvas 98/8/EK V pielikumā definētais 14. produktu veids.

               (3)

               Par ziņotāju dalībvalsti tika izraudzīta Itālija, kas saskaņā ar Regulas (EK) Nr. 1451/2007 14. panta 4. un 6. punktu 2005. gada 5. jūnijā iesniedza Komisijai kompetentās iestādes sagatavotu ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā gūtos secinājumus 2009. gada 17. septembrī iekļāva novērtējuma ziņojumā.

               (5)

               No veikto pārbaužu rezultātiem izriet, ka biocīdie produkti, kurus izmanto par rodenticīdiem un kuri satur brodifakumu, nevarētu radīt risku cilvēkiem, izņemot nejaušus negadījumus ar bērniem. Ir konstatēts risks attiecībā uz nemērķa dzīvniekiem un vidi. Tomēr mērķa grupa – grauzēji – ir kaitēkļi, kas apdraud sabiedrības veselību. Turklāt pagaidām nav apstiprināts, ka pastāvētu pienācīgi brodifakumam alternatīvi līdzekļi, kas būtu gan tikpat efektīvi, gan mazāk kaitējoši videi. Tāpēc ir pamatoti iekļaut brodifakumu I pielikumā uz ierobežotu laiku, lai nodrošinātu, ka biocīdiem produktiem, kurus izmanto par rodenticīdiem un kuri satur brodifakumu, visās dalībvalstīs atļaujas var piešķirt, grozīt vai atsaukt saskaņā ar Direktīvas 98/8/EK 16. panta 3. punktu.

               (6)

               Ņemot vērā novērtēšanas ziņojumā konstatēto, ir ieteicams noteikt, ka produktu atļauju līmenī jāparedz īpaši riska samazināšanas pasākumi tiem produktiem, kuri satur brodifakumu un kurus lieto par rodenticīdiem. Šādiem pasākumiem jābūt vērstiem uz primārās un sekundārās iedarbības riska samazināšanu attiecībā uz cilvēkiem un nemērķa dzīvniekiem, kā arī uz samazinātu vielas ilgstošo iedarbību uz vidi. Tālab jānosaka noteikti ierobežojumi, piemēram, maksimālā koncentrācija, tādu produktu tirdzniecības aizliegums, ko izmanto par iezīmēšanas pulveri vai galīgai lietošanai nesagatavotos produktos un kas satur šo aktīvo vielu, un aizliegums lietot aversīvas vielas, bet citi nosacījumi jāparedz dalībvalstīm katrā konkrētajā gadījumā atsevišķi.

               (7)

               Identificētais risks un vielas īpašības, kas liecina par tās iespējamo noturību, spēju bioloģiski akumulēties un toksiskumu vai par ļoti lielu noturību un ļoti lielu spēju bioloģiski akumulēties, ir iemesls tam, ka brodifakums jāiekļauj I pielikumā tikai uz pieciem gadiem un pirms tā atkārtotas iekļaušanas I pielikumā jāveic salīdzinošs riska novērtējums saskaņā ar Direktīvas 98/8/EK 10. panta 5. punkta i) punkta otro daļu.

               (8)

               Ir svarīgi šīs direktīvas noteikumus piemērot vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur brodifakumu, un kopumā veicinātu biocīdo produktu tirgus sekmīgu darbību.

               (9)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (10)

               Pēc iekļaušanas dalībvalstīm jādod pietiekami ilgs laiks Direktīvas 98/8/EK 16. panta 3. punkta īstenošanai un jo īpaši lai piešķirtu, grozītu vai atsauktu atļaujas brodifakumu saturošiem 14. produktu veida biocīdiem produktiem ar nolūku nodrošināt to atbilstību Direktīvai 98/8/EK.

               (11)

               Tādēļ atbilstīgi jāgroza Direktīva 98/8/EK.

               (12)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2011. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Tās piemēro minētos noteikumus no 2012. gada 1. februāra.
   Kad dalībvalstis pieņem minētos noteikumus, tajos ietver atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 9. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Direktīvas 98/8/EK I pielikumā iestarpina šādu ierakstu.

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamajā biocīdajā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “16

                     Brodifakums

                     3-[3-(4'-brombifenil-4-il)-1,2,3,4-tetrahidro-1-naftil]-4-hidroksikumarīns
                     EK Nr.: 259-980-5

                        CAS Nr.: 56073-10-0

                     950 g/kg

                     2012. gada 1. februāris

                     2014. gada 31. janvāris

                     2017. gada 31. janvāris

                     14

                     Ņemot vērā to, ka aktīvās vielas īpašības liecina par tās iespējamo noturību, spēju bioloģiski akumulēties un toksiskumu vai par ļoti lielu noturību un ļoti lielu spēju bioloģiski akumulēties, pirms aktīvās vielas atkārtotas iekļaušanas šajā pielikumā jāveic tās salīdzinošais riska novērtējums saskaņā ar Direktīvas 98/8/EK 10. panta 5. punkta i) punkta otro daļu.
                     Dalībvalstis nodrošina, ka atļaujas piešķir ar šādiem nosacījumiem.

                                 1.

                                 Aktīvās vielas nominālā koncentrācija produktos nedrīkst pārsniegt 50 mg/kg, un drīkst atļaut tikai lietošanai gatavus produktus.

                                 2.

                                 Produkta sastāvā jābūt aversīvai vielai un attiecīgā gadījumā krāsvielai.

                                 3.

                                 Produktus neizmanto par iezīmēšanas pulveri.

                                 4.

                                 Primāro un sekundāro iedarbību uz cilvēkiem, nemērķa dzīvniekiem un vidi pēc iespējas mazina, ņemot vērā un izmantojot visus piemērotos un pieejamos riska mazināšanas pasākumus. Cita starpā tas ietver nosacījumu, ka produktu var izmantot tikai profesionāliem lietojumiem, iepakojuma maksimāli pieļaujamā izmēra ierobežojumu un noteikumu, ka jāizmanto tikai pret piekļūšanu drošas un nodrošinātas ēsmas kastes.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 2010/9/ES ( 2010. gada 9. februāris), ar ko groza Eiropas Parlamenta un Padomes Direktīvu 98/8/EK, lai paplašinātu aktīvās vielas alumīnija fosfīda, kas izdala fosfīnu, iekļaušanu tās I pielikumā kā 18. produktu veidu atbilstīgi direktīvas V pielikumam (Dokuments attiecas uz EEZ)

text:
               10.2.2010

               LV

               Eiropas Savienības Oficiālais Vēstnesis

               L 37/40

         KOMISIJAS DIREKTĪVA 2010/9/ES
   (2010. gada 9. februāris),
   ar ko groza Eiropas Parlamenta un Padomes Direktīvu 98/8/EK, lai paplašinātu aktīvās vielas alumīnija fosfīda, kas izdala fosfīnu, iekļaušanu tās I pielikumā kā 18. produktu veidu atbilstīgi direktīvas V pielikumam
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Alumīnija fosfīds ir minētajā sarakstā.

               (2)

               Ar Komisijas 2009. gada 31. jūlija Direktīvu 2009/95/EK, ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu alumīnija fosfīdu, kas izdala fosfīnu (3), alumīnija fosfīds kā aktīvā viela ir iekļauts Direktīvas 98/8/EK I pielikumā izmantošanai rodenticīdos, kas ir Direktīvas 98/8/EK V pielikumā definētais 14. produktu veids.

               (3)

               Saskaņā ar Regulu (EK) Nr. 1451/2007 alumīnija fosfīds tagad ir novērtēts atbilstoši Direktīvas 98/8/EK 11. panta 2. punktam izmantošanai insekticīdos, kas ir minētās direktīvas V pielikumā definētais 18. produktu veids.

               (4)

               Par ziņotāju dalībvalsti tika izraudzīta Vācija, kas saskaņā ar Regulas (EK) Nr. 1451/2007 14. panta 4. un 6. punktu 2007. gada 26. oktobrī iesniedza Komisijai kompetentās iestādes sagatavotu ziņojumu un attiecīgu ieteikumu.

               (5)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā gūtos secinājumus 2009. gada 17. septembrī iekļāva novērtējuma ziņojumā.

               (6)

               No veikto pārbaužu rezultātiem izriet, ka biocīdie produkti, kurus izmanto par insekticīdiem un kuri satur alumīnija fosfīdu, varētu atbilst Direktīvas 98/8/EK 5. pantā noteiktajām prasībām. Tāpēc ir pamatoti iekļaut alumīnija fosfīdu I pielikumā, lai nodrošinātu, ka biocīdiem produktiem, kurus izmanto par insekticīdiem un kuri satur alumīnija fosfīdu, visās dalībvalstīs atļaujas var piešķirt, grozīt vai anulēt saskaņā ar Direktīvas 98/8/EK 16. panta 3. punktu.

               (7)

               Eiropas Savienības mērogā nav novērtēti visi iespējamie lietojumi. Tāpēc ir lietderīgi dalībvalstīm izvērtēt tos lietojumus vai iedarbības scenārijus un tos riskus attiecībā uz vides segmentiem un populācijām, kuri nebija pārstāvēti riska novērtējumā Eiropas Savienības mērogā, un atļauju piešķiršanas procesā nodrošināt to, ka tiek veikti pienācīgi pasākumi vai noteikti īpaši nosacījumi, lai identificētos riskus samazinātu līdz pieņemamam līmenim. Jo īpaši attiecīgos gadījumos dalībvalstīm jāizvērtē lietojums ārpus telpām, kas netika izskatīts riska novērtējumā Eiropas Savienības mērogā.

               (8)

               Ņemot vērā novērtējuma ziņojumā izklāstītos secinājumus, ir lietderīgi noteikt, ka produktus, kuri satur alumīnija fosfīdu un kurus izmanto par insekticīdiem, atļauts lietot tikai īpaši apmācītiem profesionāļiem saskaņā ar Direktīvas 98/8/EK 10. panta 2. punkta i) apakšpunkta e) daļu un ka atļauju piešķiršanas procesā attiecībā uz šādiem produktiem jāveic īpaši riska mazināšanas pasākumi. Šādu pasākumu mērķim jābūt līdz pieņemamam līmenim mazināt alumīnija fosfīda iedarbības risku attiecībā uz lietotājiem.

               (9)

               Eiropas Parlamenta un Padomes 2005. gada 23. februāra Regulā (EK) Nr. 396/2005, ar ko paredz maksimāli pieļaujamos pesticīdu atlieku līmeņus augu un dzīvnieku izcelsmes pārtikā un barībā un ar ko groza Padomes Direktīvu 91/414/EEK (4), noteikti maksimāli pieļaujamie alumīnija fosfīdu atlieku līmeņi pārtikā un barībā vai uz tās. Atbilstoši Regulas (EK) Nr. 396/2005 3. panta 2. punkta c) apakšpunktam maksimāli pieļaujamā atlieku satura ierobežojumi attiecas uz visām pesticīdu atliekām, tostarp tām, kas var rasties, izmantojot attiecīgās vielas kā biocīdus. Dalībvalstīm jānodrošina, ka produkta apstiprināšanas procesā tiek veiktas atbilstošas atlieku pārbaudes, lai novērtētu patērētājiem radīto risku. Turklāt atļauto produktu marķējumā un/vai drošības datu lapās jābūt iekļautām lietošanas norādēm, piemēram, par nogaidīšanas periodu ievērošanu, kas nodrošina atbilstību Regulas (EK) Nr. 396/2005 18. pantā paredzētajiem noteikumiem.

               (10)

               Ir svarīgi šīs direktīvas noteikumus piemērot vienlaicīgi visās dalībvalstīs, lai nodrošinātu vienlīdzīgu attieksmi pret tirgū esošajiem biocīdajiem produktiem, kuri kā aktīvo vielu satur alumīnija fosfīdu, un lai kopumā veicinātu biocīdo produktu tirgus sekmīgu darbību.

               (11)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (12)

               Pēc iekļaušanas dalībvalstīm jādod pietiekami ilgs laiks, lai īstenotu Direktīvas 98/8/EK 16. panta 3. punktu un jo īpaši lai piešķirtu, grozītu vai anulētu atļaujas alumīnija fosfīdu saturošiem 18. produktu veida biocīdiem produktiem ar nolūku nodrošināt to atbilstību Direktīvai 98/8/EK.

               (13)

               Tādēļ atbilstīgi jāgroza Direktīva 98/8/EK.

               (14)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2011. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis piemēro minētos tiesību aktus no 2012. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis nosūta Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 9. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      (3)  OV L 201, 1.8.2009., 54. lpp.

      (4)  OV L 70, 16.3.2005., 1. lpp.

      PIELIKUMS
      Direktīvas 98/8/EK I pielikumā pievieno šādu ierakstu Nr. 20:

                     Nr.

                     Vispārpieņemtais nosaukums

                        IUPAC nosaukums
                     Identifikācijas numuri

                     Aktīvās vielas minimālā tīrības pakāpe tirgū laižamā biocīdajā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz to sastāvā esošajām aktīvajām vielām)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “830 g/kg

                     2012. gada 1. februāris

                     2014. gada 31. janvāris

                     2022. gada 31. janvāris

                     18

                     Novērtējot pieteikumu atļaujai izmantot produktu saskaņā ar 5. pantu un VI pielikumu, dalībvalstis – ja tas nepieciešams attiecībā uz konkrēto produktu – izvērtē tos lietojumus vai iedarbības scenārijus un tos riskus attiecībā uz vides segmentiem un populācijām, kas nav pārstāvēti riska novērtējumā Eiropas Savienības mērogā. Jo īpaši attiecīgā gadījumā dalībvalstis izvērtē lietojumu ārpus telpām.
                     Piešķirot produkta atļauju, dalībvalstis nodrošina, ka tiek veiktas atbilstošas atlieku pārbaudes, lai varētu noteikt patērētājiem radīto risku, un ka tiek veikti atbilstīgi pasākumi vai paredzēti īpaši nosacījumi, lai samazinātu identificētos riskus.
                     Dalībvalstis nodrošina, ka atļaujas piešķir ar šādiem nosacījumiem:

                                 1)

                                 produktus piegādā tikai īpaši apmācītiem profesionāļiem – un vienīgi tie drīkst izmantot šos produktus – kā lietošanai gatavus produktus;

                                 2)

                                 ņemot vērā attiecībā uz lietotājiem identificētos riskus, jāveic pienācīgi riska mazināšanas pasākumi. Cita starpā tie ietver pienācīgu individuālo aizsardzības līdzekļu un respiratoru izmantošanu, aplikatoru izmantošanu un to, ka produkts pieejams tādā veidā, ka tā iedarbība uz lietotāju ir samazināta līdz pieļaujamam līmenim. Attiecībā uz lietojumu iekštelpās tie ietver arī operatoru un strādnieku aizsardzību fumigācijas laikā, strādnieku aizsardzību, tiem atkārtoti ienākot iekštelpās (pēc fumigācijas perioda), un apkārtējo cilvēku aizsardzību pret gāzes noplūdi;

                                 3)

                                 attiecībā uz alumīnija fosfīdu saturošiem produktiem, kura atliekas var nonākt pārtikā, marķējumā un/vai drošības datu lapās jābūt iekļautām lietošanas norādēm, piemēram, par nogaidīšanas periodu ievērošanu, kas nodrošina atbilstību Eiropas Parlamenta un Padomes Regulas (EK) Nr. 396/2005 18. pantā paredzētajiem noteikumiem (OV L 70, 16.3.2005., 1. lpp.).”

         (1)  Par VI pielikumā noteikto vienoto novērtēšanas principu īstenošanu, novērtējuma pārskatu saturu un secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 2010/11/ES ( 2010. gada 9. februāris), ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu varfarīnu (Dokuments attiecas uz EEZ)

text:
               10.2.2010

               LV

               Eiropas Savienības Oficiālais Vēstnesis

               L 37/47

         KOMISIJAS DIREKTĪVA 2010/11/ES
   (2010. gada 9. februāris),
   ar ko groza Eiropas Parlamenta un Padomes Direktīvu 98/8/EK, lai iekļautu tās I pielikumā aktīvo vielu varfarīnu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 1998. gada 16. februāra Direktīvu 98/8/EK par biocīdo produktu laišanu tirgū (1) un jo īpaši tās 16. panta 2. punkta otro daļu,
   tā kā:

               (1)

               Komisijas 2007. gada 4. decembra Regulā (EK) Nr. 1451/2007 par 10 gadu darba programmas otro fāzi, kas minēta 16. panta 2. punktā Eiropas Parlamenta un Padomes Direktīvā 98/8/EK par biocīdo produktu laišanu tirgū (2), noteikts novērtējamo aktīvo vielu saraksts to iespējamai iekļaušanai Direktīvas 98/8/EK I, IA vai IB pielikumā. Varfarīns ir minētajā sarakstā.

               (2)

               Saskaņā ar Regulu (EK) Nr. 1451/2007 varfarīns novērtēts atbilstoši Direktīvas 98/8/EK 11. panta 2. punktam izmantošanai rodenticīdos, kas ir Direktīvas 98/8/EK V pielikumā definētais 14. produktu veids.

               (3)

               Par ziņotāju dalībvalsti tika izraudzīta Īrija, kura saskaņā ar Regulas (EK) Nr. 1451/2007 14. panta 4. un 6. punktu 2005. gada 3. oktobrī Komisijai iesniedza ziņojumu un attiecīgu ieteikumu.

               (4)

               Dalībvalstis un Komisija ir izskatījušas kompetentās iestādes ziņojumu. Saskaņā ar Regulas (EK) Nr. 1451/2007 15. panta 4. punktu Biocīdo produktu pastāvīgā komiteja izskatīšanas gaitā gūtos secinājumus 2009. gada 17. septembrī iekļāva novērtējuma ziņojumā.

               (5)

               No veikto pārbaužu rezultātiem izriet, ka biocīdie produkti, kurus izmanto par rodenticīdiem un kuri satur varfarīnu, nevarētu radīt risku cilvēkiem, izņemot nejaušus negadījumus ar bērniem. Ir konstatēts risks attiecībā uz nemērķa dzīvniekiem. Tomēr patlaban varfarīnu uzskata par būtisku ar sabiedrības veselību un higiēnu saistītu apsvērumu dēļ. Tāpēc ir pamatoti iekļaut varfarīnu I pielikumā, lai nodrošinātu, ka biocīdiem produktiem, kurus izmanto par rodenticīdiem un kuri satur varfarīnu, visās dalībvalstīs atļaujas var piešķirt, grozīt vai atsaukt saskaņā ar Direktīvas 98/8/EK 16. panta 3. punktu.

               (6)

               Ņemot vērā novērtēšanas ziņojumā konstatēto, ir lietderīgi noteikt, ka, piešķirot produktu atļaujas, jāparedz īpaši riska mazināšanas pasākumi tiem produktiem, kuri satur varfarīnu un kurus lieto par rodenticīdiem. Šādiem pasākumiem jābūt vērstiem uz primārās un sekundārās iedarbības riska mazināšanu attiecībā uz cilvēkiem un nemērķa dzīvniekiem. Tālab jānosaka noteikti ierobežojumi, piemēram, maksimālā koncentrācija, tādu galīgai lietošanai nesagatavotu produktu tirdzniecības aizliegums, kas satur šo aktīvo vielu, un aizliegums lietot aversīvas vielas attiecībā uz visiem varfarīnu saturošiem rodenticīdiem, bet citi nosacījumi jāparedz dalībvalstīm katrā konkrētajā gadījumā atsevišķi.

               (7)

               Ņemot vērā konstatētos riskus, varfarīns jāiekļauj I pielikumā tikai uz pieciem gadiem un jāveic salīdzinošais riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu pirms tā atkārtotas iekļaušanas I pielikumā.

               (8)

               Ir svarīgi šīs direktīvas noteikumus piemērot vienlaikus visās dalībvalstīs, lai nodrošinātu vienādu attieksmi pret tirgū esošajiem biocīdajiem produktiem, kuri kā aktīvo vielu satur varfarīnu, un kopumā veicinātu biocīdo produktu tirgus sekmīgu darbību.

               (9)

               Pirms aktīvās vielas iekļaušanas I pielikumā jāparedz pietiekami ilgs laiks, lai dalībvalstīs varētu stāties spēkā normatīvie un administratīvie akti, kas vajadzīgi, lai izpildītu šīs direktīvas prasības.

               (10)

               Pirms aktīvās vielas iekļaušanas I pielikumā jāparedz pietiekami ilgs laiks, kurā dalībvalstis un citas ieinteresētās personas varētu sagatavoties attiecīgo jauno prasību ievērošanai un varētu nodrošināt, ka pieteikumu iesniedzējiem, kas sagatavojuši dokumentāciju, ir iespējams pilnībā izmantot datu aizsardzībai noteikto 10 gadu termiņu, kas saskaņā ar Direktīvas 98/8/EK 12. panta 1. punkta c) apakšpunkta ii) punktu sākas no iekļaušanas dienas.

               (11)

               Pēc iekļaušanas dalībvalstīm jādod pietiekams laiks Direktīvas 98/8/EK 16. panta 3. punkta īstenošanai, jo īpaši lai piešķirtu, grozītu vai anulētu atļaujas varfarīnu saturošiem 14. produktu veida biocīdiem ar nolūku nodrošināt to atbilstību Direktīvai 98/8/EK.

               (12)

               Tādēļ atbilstīgi jāgroza Direktīva 98/8/EK.

               (13)

               Šajā direktīvā noteiktie pasākumi ir saskaņā ar Biocīdo produktu pastāvīgās komitejas atzinumu,

         IR PIEŅĒMUSI ŠO DIREKTĪVU.
   1. pants
   Direktīvas 98/8/EK I pielikumu groza saskaņā ar šīs direktīvas pielikumu.
   2. pants
   1.   Dalībvalstis vēlākais līdz 2011. gada 31. janvārim pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības.
   Dalībvalstis piemēro minētos tiesību aktus no 2012. gada 1. februāra.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālai publikācijai. Dalībvalstis nosaka, kā izdarāma šāda atsauce.
   2.   Dalībvalstis nosūta Komisijai to tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
   4. pants
   Šī direktīva ir adresēta dalībvalstīm.

      Briselē, 2010. gada 9. februārī

            Komisijas vārdā –

            priekšsēdētājs

         José Manuel BARROSO

      (1)  OV L 123, 24.4.1998., 1. lpp.

      (2)  OV L 325, 11.12.2007., 3. lpp.

      PIELIKUMS
      Tabulā Direktīvas 98/8/EK I pielikumā iekļauj šādu ierakstu.

                     Nr.

                     Vispārpieņemtais nosaukums

                        IUPAC nosaukums
                     Identifikācijas numurs

                     Aktīvās vielas minimālā tīrības pakāpe tirgū laižamā biocīdā produktā

                     Iekļaušanas datums

                     Termiņš, līdz kuram jānodrošina atbilstība 16. panta 3. punkta prasībām
                     (izņemot produktus, kas satur vairākas aktīvās vielas, kuriem termiņu, līdz kuram jānodrošina atbilstība 16. panta 3. punktam, nosaka pēc pēdējā iekļaušanas lēmuma, kas attiecas uz aktīvajām vielām to sastāvā)

                     Iekļaušanas termiņa beigu datums

                     Produkta veids

                     Īpaši noteikumi (1)

                     “32

                     Varfarīns

                     (RS)-4-hidroksi-3-(3-okso-1-fenilbutil)kumarīns
                     EK Nr.: 201-377-6
                     CAS Nr.: 81-81-2

                     990 g/kg

                     2012. gada 1. februāris

                     2014. gada 31. janvāris

                     2017. gada 31. janvāris

                     14

                     Pirms aktīvās vielas atkārtotas iekļaušanas I pielikumā jāveic salīdzinošs riska novērtējums saskaņā ar Direktīvas 98/8/EK 10. panta 5. punkta i) apakšpunkta otro daļu.
                     Dalībvalstis nodrošina, ka atļaujas piešķir ar šādiem nosacījumiem.

                                 1.

                                 Aktīvās vielas nominālā koncentrācija nedrīkst pārsniegt 790 mg/kg, un drīkst atļaut tikai lietošanai gatavus produktus.

                                 2.

                                 Produkta sastāvā jābūt aversīvai vielai un attiecīgā gadījumā krāsvielai.

                                 3.

                                 Primāro un sekundāro iedarbību uz cilvēkiem, nemērķa dzīvniekiem un vidi pēc iespējas mazina, ņemot vērā un izmantojot visus piemērotos un pieejamos riska mazināšanas pasākumus. Citu starpā tiem pieskaitāms lietošanas ierobežojums tikai profesionāliem lietojumiem, iepakojuma maksimālā lieluma ierobežojums un noteikums, ka jāizmanto tikai pret piekļūšanu drošas slēgtas ēsmas kastes.”

         (1)  Par VI pielikuma vienoto principu īstenošanu, novērtēšanas ziņojumu saturu un to secinājumiem sk. Komisijas tīmekļa vietnē: http://ec.europa.eu/comm/environment/biocides/index.htm


title: Komisijas Direktīva 98/87/EK (1998. gada 13. novembris), ar ko groza Padomes Direktīvu 79/373/EEK par barības maisījumu tirdzniecībuDokuments attiecas uz EEZ

text:
Svarīgs juridisks paziņojums

|

31998L0087

Oficiālais Vēstnesis L 318 , 27/11/1998 Lpp. 0043 - 0044

		Komisijas Direktīva 98/87/EK(1998. gada 13. novembris),ar ko groza Padomes Direktīvu 79/373/EEK par barības maisījumu tirdzniecību(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību [1], kurā jaunākie grozījumi izdarīti ar Komisijas Direktīvu 97/47/EK [2], un jo īpaši tās 10. panta e) punktu,tā kā saskaņā ar Pievienošanās akta XV pielikuma VII.E.4. punktu Zviedrijas Karaliste līdz 1997. gada 31. decembrim var saglabāt savos tiesību aktos obligātu prasību norādīt fosfora saturu uz zivīm paredzēto barības maisījumu marķējuma;tā kā saskaņā ar iepriekš minētā akta XV pielikumu Zviedrijai lūgumiem par Kopienas tiesību aktu pielāgošanu attiecībā uz minēto minerālvielu jāpievieno iemeslu sīks zinātnisks pamatojums;tā kā Zviedrija ir nosūtījusi iemeslu pamatojumu 1997. gada 5. jūnijā;tā kā Direktīvā 79/373/EEK ir paredzēta regulāra tās pielikumu atjaunināšana, ņemot vērā zinātnes un tehnikas atziņas;tā kā bagātināšana ar fosforu izjauc ezeru un jūru ekoloģisko līdzsvaru; tā kā iekšzemes ezeros bieži novērojamas eitrofikācijas sekas ir zilganzaļi aļģu ziedi, skābekļa trūkums, augsta zivju mirstība un samazināta bioloģiskā daudzveidība;tā kā tādēļ līdz galējam minimumam jāierobežo fosfora emisija; tā kā obligāta norāde par fosfora saturu uz zivīm paredzēto barības maisījumu marķējuma, sekmējot labu barošanas praksi, būtu nozīmīgs ieguldījums minētā mērķa sasniegšanai;tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDirektīvas 79/373/EEK pielikumu groza saskaņā ar šīs direktīvas pielikumu.2. pants1. Dalībvalstis līdz 1999. gada 30. jūnijam pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Šos tiesību aktus dalībvalstis piemēro no 1999. gada 1. jūlija.Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarāmas šādas atsauces.2. Dalībvalstis dara zināmus Komisijai to savu tiesību aktu svarīgākos noteikumus, ko tās pieņēmušas jomā, kuru reglamentē šī direktīva.3. pantsŠī direktīva stājas spēkā divdesmitajā dienā pēc publicēšanas Eiropas Kopienu Oficiālajā Vēstnesī.4. pantsŠī direktīva ir adresēta dalībvalstīm.Briselē, 1998. gada 13. novembrīKomisijas vārdā —Komisijas loceklisFranz Fischler[1] OV L 86, 6.4.1979., 30. lpp.[2] OV L 211, 5.8.1997., 45. lpp.--------------------------------------------------PIELIKUMSPielikuma B daļā iedaļu "Kompleksā barība" aizstāj ar šādu:+++++ TIFF +++++--------------------------------------------------


Svarīgs juridisks paziņojums

|

31999L0061

Komisijas Direktīva 1999/61/EK (1999. gada 18. jūnijs), ar ko groza Padomes Direktīvu 79/373/EEK un 96/25/EK pielikumusDokuments attiecas uz EEZ

Oficiālais Vēstnesis L 162 , 26/06/1999 Lpp. 0067 - 0068 CS.ES Nodaļa 3 Sējums 25 Lpp. 432  - 433 ET.ES Nodaļa 3 Sējums 25 Lpp. 432  - 433 HU.ES Nodaļa 3 Sējums 25 Lpp. 432  - 433 LT.ES Nodaļa 3 Sējums 25 Lpp. 432  - 433 LV.ES Nodaļa 3 Sējums 25 Lpp. 432  - 433 MT.ES Nodaļa 3 Sējums 25 Lpp. 432  - 433 PL.ES Nodaļa 3 Sējums 25 Lpp. 432  - 433 SK.ES Nodaļa 3 Sējums 25 Lpp. 432  - 433 SL.ES Nodaļa 3 Sējums 25 Lpp. 432  - 433

		Komisijas Direktīva 1999/61/EK(1999. gada 18. jūnijs),ar ko groza Padomes Direktīvu 79/373/EEK un 96/25/EK pielikumus(Dokuments attiecas uz EEZ)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 1979. gada 2. aprīļa Direktīvu 79/373/EEK par barības maisījumu tirdzniecību [1], kurā jaunākie grozījumi izdarīti ar Direktīvu 98/87/EK [2], un jo īpaši tās 10. panta e) punktu,ņemot vērā Padomes 1996. gada 29. aprīļa Direktīvu 96/25/EK par barības sastāvdaļu apriti, ar ko groza Direktīvas 70/524/EEK, 74/63/EEK, 82/471/EEK un 93/74/EEK un atceļ Direktīvu 77/101/EEK [3], kurā grozījumi izdarīti ar Komisijas Direktīvu 98/67/EK [4], un jo īpaši tās 11. panta b) punktu,(1) tā kā ar Komisijas 1994. gada 27. jūnija Lēmumu 94/381/EK par dažiem aizsardzības pasākumiem attiecībā uz govju sūkļveida encefalopātiju un no zīdītājiem iegūta proteīna izbarošanu dzīvniekiem [5], kurā jaunākie grozījumi izdarīti ar Lēmumu 1999/129/EK [6], ir aizliegts izbarot atgremotājiem proteīnu, kas iegūts no zīdītāju audiem, tomēr atļaujot dažu produktu izmantošanu, tā kā tos neuzskata par veselību apdraudošiem;(2) tā kā ar Lēmumu 1999/129/EK to produktu sarakstā, uz kuriem neattiecas aizliegums, iekļauj arī "no dzīvnieku ādām iegūtus tādus hidrolizētus proteīnus ar molekulmasu līdz 10000 daltoniem", kas ražoti, ievērojot konkrētus nosacījumus;(3) tā kā praktisku iemeslu dēļ un juridiskās konsekvences labad ar Komisijas Lēmumu 1999/420/EK [7] attiecīgi groza Komisijas Lēmumu 91/516/EEK [8], ar ko izveido to sastāvdaļu sarakstu, kuru izmantošana barības maisījumos ir aizliegta;(4) tā kā Direktīvās 96/25/EK un 79/373/EEK attiecīgi ir izklāstīti vispārēji un īpaši noteikumi barības sastāvdaļu un barības maisījumu marķēšanai; tā kā, lai nepieļautu, ka tās barības izmantotāji, kurā ir no noteiktiem zīdītāju audiem iegūts proteīns, ignorējot spēkā esošos barības un veterināros noteikumus, izbaro šo barību atgremotājiem, minētajās direktīvās ir paredzēts šādas barības atbilstīgs marķējums, kas pievērš uzmanību aizliegumam izbarot attiecīgo barību atgremotājiem un kurā ir iekļauts arī neaizliegto produktu saraksts; tā kā šis saraksts tādēļ attiecīgi jāgroza;(5) tā kā šajā direktīvā paredzētie pasākumi ir saskaņā ar Barības pastāvīgās komitejas atzinumu,IR PIEŅĒMUSI ŠO DIREKTĪVU.1. pantsDirektīvas 79/373/EEK pielikuma A daļā 7.1. punkta otrās daļas trešo ievilkumu aizstāj ar šādu tekstu:"— hidrolizētiem proteīniem ar molekulmasu līdz 10000 daltoniem, kas:i) iegūti no tādu dzīvnieku ādām, kuri nokauti lopkautuvē un kuriem valsts veterinārārsts ir veicis pirmsnāves pārbaudi saskaņā ar Direktīvas 64/433/EEK I pielikuma VI nodaļu, un kuri pārbaudē ir atzīti par piemērotiem kaušanai minētās direktīvas mērķim,unii) iegūti ražošanas procesā, kurā iekļauti atbilstīgi pasākumi ādu kontaminācijas samazināšanai, ādu sagatavošana; sālot, kaļķojot un intensīvi mazgājot, kam seko vairāk nekā 3 stundu ilga materiāla pakļaušana pH līmenim, kurš lielāks par 11, temperatūrā, kas pārsniedz 80 oC, un 30 minūšu ilga termiskā apstrāde temperatūrā, kura pārsniedz 140 oC, pie 3,6 bar spiediena, vai līdzvērtīgā ražošanas procesā, ko apstiprinājusi Komisija pēc apspriešanās ar attiecīgo zinātnisko komiteju,uniii) piegādāti no uzņēmumiem, kuri īsteno paši savu pārbaužu programmu (HACCP);"2. pantsDirektīvas 96/25/EK pielikuma A daļas VIII nodaļas 1. punkta otrās daļas trešo ievilkumu aizstāj ar šādu tekstu:"— hidrolizētiem proteīniem ar molekulmasu līdz 10000 daltoniem, kas:i) iegūti no tādu dzīvnieku ādām, kuri nokauti lopkautuvē un kuriem valsts veterinārārsts ir izdarījis pirmsnāves pārbaudi saskaņā ar Direktīvas 64/433/EEK I pielikuma VI nodaļu, un kuri pārbaudē ir atzīti par piemērotiem kaušanai minētās direktīvas mērķim,unii) iegūti ražošanas procesā, kurā iekļauti atbilstīgi pasākumi ādu kontaminācijas samazināšanai, ādu sagatavošana, sālot, kaļķojot un intensīvi mazgājot, kam seko vairāk nekā 3 stundas ilga materiāla pakļaušana pH līmenim, kurš lielāks par 11, temperatūrā, kas pārsniedz 80 oC, un 30 minūšu ilga termiskā apstrāde temperatūrā, kura pārsniedz 140 oC, pie 3,6 bar spiediena, vai līdzvērtīgā ražošanas procesā, ko apstiprinājusi Komisija pēc apspriešanās ar attiecīgo zinātnisko komiteju,uniii) piegādāti no uzņēmumiem, kuri īsteno paši savu pārbaužu programmu (HACCP);"3. pants1. Dalībvalstīs līdz 1999. gada 31. oktobrim stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis par to tūlīt informē Komisiju.Kad dalībvalstis pieņem šos tiesību aktus, tajos iekļauj atsauci uz šo direktīvu vai arī šādu atsauci pievieno to oficiālai publikācijai. Dalībvalstis nosaka paņēmienus, kā izdarāmas šādas atsauces.2. Dalībvalstis dara zināmus Komisijai to savu tiesību aktu svarīgākos noteikumus, ko tās pieņēmušas jomā, kuru reglamentē šī direktīva.4. pantsŠī direktīva stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.5. pantsŠī direktīva ir adresēta dalībvalstīm.Briselē, 1999. gada 18. jūnijāKomisijas vārdā —Komisijas loceklisFranz Fischler[1] OV L 86, 6.4.1979., 30. lpp.[2] OV L 318, 27.11.1998., 43. lpp.[3] OV L 125, 23.5.1996., 35. lpp.[4] OV L 261, 24.9.1998., 10. lpp.[5] OV L 172, 7.7.1994., 23. lpp.[6] OV L 41, 16.2.1999., 14. lpp.[7] OV L 162, 26.6.1999., 69. lpp.[8] OV L 281, 9.10.1991., 23. lpp.--------------------------------------------------


Svarīgs juridisks paziņojums

|

31986L0424

Komisijas Pirmā Direktīva (1986. gada 15. jūlijs) par pārtikas kazeīnu un kazeinātu paraugu noņemšanas metodēm ķīmiskai analīzei

Oficiālais Vēstnesis L 243 , 28/08/1986 Lpp. 0029 - 0033 Speciālizdevums somu valodā: Nodaļa 13 Sējums 15 Lpp. 0256  Speciālizdevums zviedru valodā: Nodaļa 13 Sējums 15 Lpp. 0256  CS.ES Nodaļa 13 Sējums 008 Lpp. 215  - 219 ET.ES Nodaļa 13 Sējums 008 Lpp. 215  - 219 HU.ES Nodaļa 13 Sējums 008 Lpp. 215  - 219 LT.ES Nodaļa 13 Sējums 008 Lpp. 215  - 219 LV.ES Nodaļa 13 Sējums 008 Lpp. 215  - 219 MT.ES Nodaļa 13 Sējums 008 Lpp. 215  - 219 PL.ES Nodaļa 13 Sējums 008 Lpp. 215  - 219 SK.ES Nodaļa 13 Sējums 008 Lpp. 215  - 219 SL.ES Nodaļa 13 Sējums 008 Lpp. 215  - 219

		Komisijas Pirmā Direktīva(1986. gada 15. jūlijs)par pārtikas kazeīnu un kazeinātu paraugu noņemšanas metodēm ķīmiskai analīzei(86/424/EEK)EIROPAS KOPIENU KOMISIJA,ņemot vērā Eiropas Ekonomiskās kopienas dibināšanas līgumu,ņemot vērā Padomes 1983. gada 25. jūlija Direktīvu 83/417/EEK par dalībvalstu tiesību aktu tuvināšanu attiecībā uz atsevišķām piena olbaltumvielām (kazeīniem un kazeinātiem), kas paredzēti cilvēku uzturam [1] un jo īpaši tās 9. pantu,tā kā saskaņā ar Direktīvas 83/417/EEK 9. pantu kazeīnu un kazeinātu paraugi jānoņem, izmantojot Kopienas procedūras;tā kā ir vēlams pieņemt paraugu noņemšanas metožu ķīmiskai analīzei sākuma sērijas, attiecībā uz kurām pētījumi ir pabeigti;tā kā šajā direktīvā paredzētie pasākumi atbilst Pārtikas produktu pastāvīgās komitejas atzinumam,IR PIEŅĒMUSI ŠO DIREKTĪVU.1. pantsParaugu noņemšanas prasības, kas minētas Direktīvas 83/417/EEK 9. panta b) punktā, galvenos vilcienos izklāstītas šīs direktīvas pielikumā.2. pantsDalībvalstis veic visus vajadzīgos pasākumus, lai izpildītu šīs direktīvas prasības vēlākais līdz 1988. gada 15. janvārim [2]. Dalībvalstis par to tūlīt informē Komisiju.3. pantsŠī direktīva ir adresēta dalībvalstīm.Briselē, 1986. gada 15. jūlijāKomisijas vārdā -priekšsēdētāja vietnieksCockfield[1] OV L 237, 26.8.1983., 25. lpp.[2] Datums atbilst 18 mēnešiem pēc šīs direktīvas pieņemšanas.--------------------------------------------------PIELIKUMSATSEVIŠĶU PĀRTIKAS KAZEĪNU UN KAZEINĀTU, KAS PAREDZĒTI CILVĒKU UZTURAM, PARAUGU NOŅEMŠANAS METODES ATTIECĪBĀ UZ ĶĪMISKĀS ANALĪZES KONTROLII. VISPĀRĪGIE NOTEIKUMI1. Administratīvi norādījumi1.1. PersonālsParaugu noņemšanu izpilda pilnvarota kvalificēta persona kā noteikts dalībvalsts nolikumos.1.2. Paraugu apzīmogošana un marķēšanaKatru paraugu oficiālai izmantošanai apzīmogo noņemšanas vietā un identificē pēc dalībvalsts nolikumiem.1.3. Paralēlie paraugiAnalīzei vienlaicīgi sagatavo vismaz divus ekvivalentus paraugus. Saskaņā ar precizējamo Kopienas tiesību aktu izņēmuma atrunu, procedūra un noņemamo paraugu skaits ir atkarīgi no katras konkrētas valsts atbilstīgiem tiesību aktiem.Pēc paraugu noņemšanas, tos nosūta uz laboratoriju cik ātri vien iespējams.1.4. ZiņojumsParaugiem pievieno ziņojumu, ko ievieš atbilstīgi dalībvalsts normatīvajiem aktiem.2. Paraugu noņemšanas iekārta2.1. SpecifikācijasVisas paraugu noņemšanas iekārtas izgatavo no piemērota atbilstīgas izturības materiāla, kas paraugā neizraisa izmaiņas, kuras var ietekmēt jebkādus sekojošu pētījumu rezultātus, un nav par iemeslu nekādām izmaiņām paraugos to noņemšanas laikā. Iesaka izmantot nerūsējošu tēraudu.Visas virsmas ir gludas un bez plaisām, un visus stūrus noapaļo. Paraugu noņemšanas iekārta atbilst prasībām, kas izklāstītas attiecībā uz katru produktu, no kura ņem paraugu.3. Paraugu noņemšanas trauki3.1. SpecifikācijasParauga trauki un to noslēdzēji ir tādas uzbūves un izgatavoti no tāda materiāla, kas paraugu attiecīgi pasargā un neizraisa paraugā izmaiņas, kas varētu ietekmēt jebkādus sekojošu analīžu vai pētījumu rezultātus. Atbilstīgie materiāli ir stikls, daži metāli un dažas plastmasas. Labāki ir gaismu necaurlaidīgi trauki. Piepildītus gaismu necaurlaidīgus vai caurspīdīgus traukus uzglabā tumšā vietā.Traukiem un to noslēdzējiem jābūt tīriem un sausiem. Trauka formai un tilpumam jāatbilst prasībām, kas izklāstītas attiecībā uz produktu, kam noņem paraugu.Var izmantot piemēroti noslēdzamus vienreizējas lietošanas plastmasas traukus, traukus, kas izgatavoti no plastmasas un laminātiem, ieskaitot alumīnija foliju vai piemērotus plastmasas maisiņus.Traukiem, kas nav plastmasas maisiņi, jābūt droši noslēdzamiem vai nu ar piemērota aizbāžņa vai aizgriežama korķa palīdzību, kas izgatavots no metāla vai plastmasas un vajadzības gadījumā apgādāts ar gaisu necaurlaidīgu plastmasas starpplātni. Jebkuram izmantotajam aizbāznim vai starpplātnei jābūt nešķīstošam, neabsorbējošam un taukus necaurlaidīgam, kā arī tas nedrīkst ietekmēt paraugu smaržu, garšu, īpašības vai sastāvu.Aizbāžņi jāpārklāj vai jāizgatavo no neabsorbējošiem materiāliem bez smaržas.4. Paraugu noņemšana tehnikaParauga trauks pēc parauga noņemšanas nekavējoties jānoslēdz.5. Paraugu uzglabāšanaDažādus kazeīnu un kazeinātu paraugus rekomendē uzglabāt temperatūrās, kas nepārsniedz 25 °C.6. Paraugu transportēšanaParaugus testēšanas laboratorijā nogādā cik ātri vien iespējams (vislabāk 24 stundu laikā pēc parauga noņemšanas).Nogādes laikā jāievēro piesardzība, lai pasargātu no svešām smaržām, tiešiem saules stariem un augstākām temperatūrām par 25 °C.II METODE - PARAUGU NOŅEMŠANA NO PĀRTIKAS KAZEĪNIEM UN KAZEINĀTIEM1. Piemērošanas mērķis un jomaŠī metode apraksta ķīmiskās analīzes paraugu noņemšanu no:- skābiem pārtikas kazeīniem,- renneta pārtikas kazeīniem,- pārtikas kazeinātiem.2. IekārtaSkatīt Vispārīgo noteikumu 2. iedaļu.2.1. UrbjiPietiekama garuma, lai sasniegtu produkta trauka dibenu. Ir piemēroti urbji, kas atbilst šīs direktīvas III daļā sniegtajam aprakstam.2.2. Karote, lāpstiņa vai smeļamais kaussPlati.2.3. Parauga traukiSkatīt Vispārīgo noteikumu 3. iedaļu.3. Procedūra3.1. Vispārējs raksturojumsJārūpējas, lai samazinātu atmosfēras mitruma nokļūšanu produkta trauka saturā analīzes paraugu noņemšanas laikā vai periodā pirms paraugu noņemšanas. Pēc paraugu noņemšanas, produkta trauku droši noslēdz.3.2. Procedūra3.2.1. Paraugu noņemšanaParaugam ņem vismaz 200 gramus. Cauri produktam izlaiž tīru un sausu urbi, vajadzības gadījumā trauku turot slīpi vai noguldot uz sāniem. Spraugu vērš uz leju un urbj vienmērīgā ātrumā. Kad urbis sasniedz trauka dibenu, to pagriež par 180°, izvelk un saturu izber parauga traukā. Veic vienu vai vairākus urbumus, lai iegūtu vismaz 200 gramu paraugu. Pabeidzot paraugu noņemšanu, parauga trauku nekavējoties noslēdz. Šādā veidā paraugs jānoņem no vienas un tās pašas partijas.3.2.2. Paraugu noņemšana no produktiem, kas iepakoti nelielos iesaiņojumos mazumtirdzniecībaiParaugu var izveidot vesels un neatvērts iesaiņojums. Lai izveidotu vismaz 200 gramus lielu paraugu, ņem pēc iespējas vienu vai vairākus iesaiņojumus no vienas un tās pašas partijas.Ja tas nav iespējams, raksturīga parauga izveidošanai izmanto citu metodi.3.2.3. Parauga saglabāšana, uzglabāšana un transportēšanaVispārīgo noteikumu 5. un 6. iedaļā.III URBJI PARAUGU NOŅEMŠANAI NO NEIESAIŅOTIEM PĀRTIKAS KAZEĪNIEM UN KAZEINĀTIEM1. Urbju veidiA-veids : Garais (skatīt 1. zīm.);B-veids : Īsais (skatīt 1. zīm.).2. MateriāliLāpstiņa un kāts ir izgatavoti no slīpēta metāla, vēlams no nerūsējoša tērauda. Garā veida urbja rokturis labāk izgatavots no nerūsoša tērauda. Īsā veida urbjiem ir noņemams rokturis no koka vai plastmasas, lāpstiņa apgādāta ar asmeni uztveršanai.3. Uzbūve3.1. Veids, materiāls un apdare ir tāda, kas ļauj urbjus viegli tīrīt.3.2. A-veida lāpstiņas izvirzītā mala ir pietiekami asa, lai ar to varētu skrāpēt.3.3. Lāpstiņas gals ir pietiekami ass, lai atvieglotu paraugu noņemšanu.4. Galvenie izmēriUrbji atbilst tālāk tabulā parādītiem izmēriem, kas izteikti milimetros (pieļaujama 10 % pielaide):(milimetros) || A-veids Garais | B-veids Īsais |Lāpstiņas garums | 800 | 400 |Metāla biezums lāpstiņai | 1 līdz 2 | 1 līdz 2 |Lāpstiņas gala iekšējais diametrs | 18 | 32 |Lāpstiņas roktura vai kāta iekšējais diametrs | 22 | 28 |Spraugas gala platums | 4 | 20 |Roktura vai kāta spraugas platums | 14 | 14 |5. Piezīmes urbju izmantošanai5.1. Blīvākos pulveros urbjus var ievadīt vertikāli. A-veida urbjus pilnīgi piepilda griežot un tad var izvilkt vertikāli.B veida urbjus pilnīgi piepilda jau ievadot, bet ir jāizvelk ieslīpi, lai novērstu zudumus apakšgalā.5.2. Irdenu pulveru gadījumā traukus noliec, urbjus ievada gandrīz horizontāli, ar spraugu uz leju, un izvelk ar spraugu uz augšu.+++++ TIFF +++++URBJI, KAS PIEMĒROTI PARAUGU NOŅEMŠANAI NO KAZEĪNIEM UN KAZEINĀTIEM--------------------------------------------------


title: Komisijas Direktīva 2005/50/EK (2005. gada 11. augusts) par gūžu, ceļu un plecu locītavu protēžu pārkvalificēšanu saistībā ar Padomes Direktīvu 93/42/EEK par medicīnas ierīcēm   (Dokuments attiecas uz EEZ)

text:
               12.8.2005

               LV

               Eiropas Savienības Oficiālais Vēstnesis

               L 210/41

      KOMISIJAS DIREKTĪVA 2005/50/EK
   (2005. gada 11. augusts)
   par gūžu, ceļu un plecu locītavu protēžu pārkvalificēšanu saistībā ar Padomes Direktīvu 93/42/EEK par medicīnas ierīcēm
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1993. gada 14. jūnija Direktīvu 93/42/EEK par medicīnas ierīcēm (1), un jo īpaši tās 13. panta 1. punkta b) apakšpunktu,
   ņemot vērā Francijas un Apvienotās Karalistes iesniegto pieprasījumu,
   tā kā:

               (1)

               Pamatojoties uz Direktīvas 93/42/EEK IX pielikumā izklāstītajiem klasificēšanas noteikumiem, totālās locītavu protēzes ir IIb klases medicīnas ierīces.

               (2)

               Atkāpjoties no Direktīvas 93/42/EEK IX pielikuma noteikumiem, Francija un Apvienotā Karaliste ir pieprasījusi totālās locītavu protēzes klasificēt par III klases medicīnas ierīcēm, lai nodrošinātu attiecīgu minēto protēžu atbilstības novērtēšanu pirms to laišanas tirgū.

               (3)

               Atbilstības novērtēšana tiek veikta, balstoties uz vairākiem elementiem, piemēram, uz attiecīgu pilnvaroto iestāžu veikto klasificēšanu, nozīmēšanu un uzraudzīšanu, kā arī uz pienācīgu atbilstības novērtēšanas moduļu ieviešanu, kā izklāstīts Direktīvā 93/42/EEK.

               (4)

               Pārklasificēšanu, atkāpjoties no Direktīvas 93/42/EEK IX pielikumā izklāstītajiem klasificēšanas noteikumiem, veic tad, ja konstatētās nepilnības, kas saistītas ar izstrādājuma specifiskajām īpatnībām, tiek atbilstošāk apskatītas saskaņā ar atbilstības novērtēšanas procedūrām, kas atbilst jaunajai kategorijai.

               (5)

               Gūžas, ceļa un pleca locītavu protēzes ir jāatdala no citām totālām locītavu protēzēm, jo atjaunojamās locītavas funkcija ir īpaši sarežģīta un no tā izriet palielināts bojājuma risks pašas ierīces dēļ.

               (6)

               It īpaši gūžas un ceļa locītavu protēzes ir svara izturīgas, un tās ir ārkārtīgi sarežģīti implanti, attiecībā uz kuriem revīzijas ķirurģijas risks ir ievērojami lielāks nekā citām locītavām.

               (7)

               Jaunāka metode ir pleca implanti, kuros izmanto līdzīgus dinamiskus spēkus; to iespējamā aizstāšana būtībā ir saistīta ar nopietnām medicīniskām problēmām.

               (8)

               Turklāt gūžas, ceļa un pleca locītavu protezēšana aizvien biežāk tiek veikta jauniem cilvēkiem, kuriem ir ilgs paredzamais dzīves ilgums, tādēļ arvien vairāk ir nepieciešams, lai šādi implanti pienācīgi darbotos visu pacienta paredzamo dzīves laiku un lai retāk būtu nepieciešama revīzijas ķirurģija, kā arī lai samazinātu tās radītos riskus.

               (9)

               Ne vienmēr ir pieejami konkrēti klīniskie dati par gūžas, ceļa un pleca locītavu protēzēm, tostarp informācija par to darbību ilgākā laika periodā, pirms tās tiek laistas tirgū un tiek uzsākta to izmantošana, tādēļ īpaša uzmanība jāpievērš un īpaši rūpīgi jāpārbauda secinājumi par klīniskajiem datiem, kurus ražotājs ir apkopojis, novērtējot šo produktu atbilstību Direktīvas 93/42/EEK I pielikuma 1. un 3. nodaļā minētajām prasībām attiecībā uz to īpašībām un darbību, lai pārbaudītu pieejamo klīnisko datu piemērotību.

               (10)

               Pēc tam, kad ir uzsākta totālo locītavu protēžu klīniskā izmantošana un tās ir laistas tirgū, tās var dažādi modificēt, kā tas novērojams attiecībā uz gūžas un ceļa locītavu protēzēm tirgū. Tomēr pieredze rāda, ka tas, kas pirmajā mirklī šķiet nelielas pēcreģistrācijas izmaiņas tādas protēzes konstrukcijā, kura iepriekš ir darbojusies nevainojami, var radīt nopietnas problēmas neplānotu seku dēļ, kas savukārt var izraisīt agrīnu [protēzes] bojājumu un nopietnas problēmas, kas saistītas ar tās drošību.

               (11)

               Lai panāktu optimālu drošību un pasargātu veselību, kā arī lai cik vien iespējams samazinātu ar protēžu konstrukciju saistītās problēmas, pilnvarotajām iestādēm ir sīki jāpārbauda gūžas, ceļa un pleca locītavu protēžu konstrukcijas dokumentācija, tostarp klīniskie dati, kurus ražotājs ir izmantojis, lai pamatotu to darbību un sekojošās pēcreģistrācijas konstrukcijas un ražošanas izmaiņas, pirms tiek uzsākta šo ierīču vispārējā klīniskā izmantošana.

               (12)

               Tādējādi pilnvarotajai iestādei, ievērojot visaptverošo kvalitātes nodrošināšanas sistēmu, faktiski jāpārbauda konstrukcijas dokumentācija un apstiprinātās konstrukcijas izmaiņas saskaņā ar Direktīvas 93/42/EEK II pielikuma 4. punktu.

               (13)

               Šo iemeslu dēļ totālās gūžas, ceļa un pleca locītavu protēzes ir jāpārklasificē par III klases medicīnas ierīcēm.

               (14)

               Attiecībā uz totālām gūžas, ceļa un pleca locītavu protēzēm, kuras saskaņā ar Direktīvas 93/42/EEK II pielikuma visaptverošo kvalitātes nodrošināšanas sistēmu ir atzītas par IIb klases medicīnas ierīcēm, ir jāparedz atbilstošs pārejas laiks, lai varētu veikt to papildu novērtēšanu atbilstoši Direktīvas II pielikuma 4. punktam.

               (15)

               Šī direktīva neskar totālās gūžas, ceļa un pleca locītavu protēzes, kuras jau ir sertificētas atbilstoši Direktīvas 93/42/EEK III pielikumā izklāstītajai procedūrai saistībā ar EK modeļa pārbaudi, ko papildina minētās direktīvas IV pielikumā izklāstītā EK verifikācijas procedūra vai V pielikumā minētā EK atbilstības deklarācijas procedūra, jo gan IIb, gan III medicīnas ierīču klasei piemēro vienas un tās pašas sertifikācijas sistēmas.

               (16)

               Ir jāparedz atbilstošs pārejas laiks tām totālajām gūžas, ceļa un pleca locītavu protēzēm, kurām jau ir piemērota Direktīvas 93/42/EEK II pielikumā minētā procedūra saistībā ar EK modeļa pārbaudi, ko papildina minētās direktīvas VI pielikumā izklāstītā procedūra attiecībā uz EK atbilstības deklarāciju, nodrošinot to novērtēšanu saskaņā ar Direktīvas 93/42/EEK IV vai V pielikumu.

               (17)

               Šajā direktīvā paredzētie pasākumi ir saskaņā ar atzinumu, ko sniegusi Medicīnas ierīču komiteja, kas izveidota ar 6. panta 2. punktu Padomes 1990. gada 20. jūnija Direktīvā 90/385/EEK par dalībvalstu likumu tuvināšanu attiecībā uz aktīvām implantējamām medicīnas ierīcēm (2),

         IR PIEŅĒMUSI ŠO DIREKTĪVU.
   1. pants
   Atkāpjoties no Direktīvas 93/42/EEK IX pielikumā izklāstītajiem noteikumiem, gūžas, ceļa un pleca locītavu protēzes pārklasificē par medicīnas ierīcēm, kas pieskaitāmas III klasei.
   2. pants
   Šajā direktīvā gūžas, ceļa vai pleca locītavu protēze ir implantējama totālas locītavu protezēšanas sistēmas sastāvdaļa, kas paredzēta tam, lai nodrošinātu gūžas locītavas, ceļa locītavas vai pleca locītavas dabiskai funkcijai līdzīgu darbību. Papildelementi (skrūves, ķīļi, plāksnes un instrumenti) šajā definīcijā nav iekļauti.
   3. pants
   1.   Gūžas, ceļa un pleca locītavu protēzēm, kurām līdz 2007. gada 1. septembrim ir piemērota atbilstības novērtēšanas procedūra, ievērojot Direktīvas 93/42/EEK 11. panta 3. punkta a) apakšpunktu, veic papildu atbilstības novērtēšanu saskaņā ar Direktīvas 93/42/EEK II pielikuma 4. punktu, kā rezultātā līdz 2009. gada 1. septembrim tiek piešķirta EK konstrukcijas pārbaudes apliecība. Šis noteikums neliedz ražotājam iesniegt atbilstības novērtēšanas pieteikumu, pamatojoties uz Direktīvas 93/42/EEK 11. panta 1. punkta b) apakšpunktu.
   2.   Gūžas, ceļa un pleca locītavu protēzēm, kurām līdz 2007. gada 1. septembrim piemēro atbilstības novērtēšanas procedūru, ievērojot Direktīvas 93/42/EEK 11. panta 3. punkta b) apakšpunkta iii) daļu, var piemērot atbilstības novērtēšanu kā III klases medicīnas ierīcēm saskaņā ar 11. panta 1. punkta b) apakšpunkta i) vai ii) daļu līdz 2010. gada 1. septembrim. Šis noteikums neliedz ražotājam iesniegt atbilstības novērtēšanas pieteikumu, pamatojoties uz Direktīvas 93/42/EEK 11. panta 1. punkta a) apakšpunktu.
   3.   Dalībvalstis līdz 2009. gada 1. septembrim pieņem to gūžas, ceļa un pleca locītavu protēžu laišanu tirgu un izmantošanu, uz kurām saskaņā ar Direktīvas 93/42/EEK 11. panta 3. punkta a) apakšpunktu attiecas Lēmums, kas izdots pirms 2007. gada 1. septembra.
   4.   Dalībvalstis līdz 2010. gada 1. septembrim laišanai tirgū un izmantošanai pieņem gūžas, ceļa un pleca locītavu protēzes, uz kurām saskaņā ar Direktīvas 93/42/EEK 11. panta 3. punkta b) apakšpunkta iii) daļu attiecas Lēmums, kurš izdots pirms 2007. gada 1. septembra un ar kuru atļauj šādas totālās locītavu protēzes izmantot pirms minētās dienas.
   4. pants
   1.   Dalībvalstis pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības ne vēlāk kā 2007. gada 1. martā. Tās nekavējoties par to informē Komisiju.
   Ja dalībvalstis pieņem šos noteikumus, tajos iekļauj atsauci uz šo direktīvu vai arī to pievieno to oficiālajai publikācijai. Dalībvalstis nosaka, kā izdarāma šāda atsauce.
   Dalībvalstis piemēro šos noteikumus no 2007. gada 1. septembra.
   2.   Dalībvalstis dara zināmus Komisijai valsts tiesību aktu noteikumus, ko tās pieņem jomā, uz kuru attiecas šī direktīva.
   5. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   6. pants
   Šī direktīva ir adresēta dalībvalstīm.

      Briselē, 2005. gada 11. augustā

            Komisijas vārdā —

            priekšsēdētāja vietnieks

         Günter VERHEUGEN

      (1)  OV L 169, 12.7.1993., 1. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003 (OV L 284, 31.10.2003., 1. lpp.).

      (2)  OV L 189, 20.7.1990., 17. lpp. Direktīvā jaunākie grozījumi izdarīti ar Eiropas Parlamenta un Padomes Regulu (EK) Nr. 1882/2003.